Avis juridique important

|

32001L0062

Οδηγία 2001/62/ΕΚ της Επιτροπής, της 9ης Αυγούστου 2001, για την τροποποίηση της οδηγίας 90/128/ΕΟΚ σχετικά με τα πλαστικά υλικά και τα αντικείμενα που προορίζονται να έρθουν σε επαφή με τρόφιμα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 221 της 17/08/2001 σ. 0018 - 0036

Οδηγία 2001/62/ΕΚ της Επιτροπήςτης 9ης Αυγούστου 2001για την τροποποίηση της οδηγίας 90/128/ΕΟΚ σχετικά με τα πλαστικά υλικά και τα αντικείμενα που προορίζονται να έρθουν σε επαφή με τρόφιμα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/109/ΕΟΚ του Συμβουλίου, της 21ης Δεκεμβρίου 1988, για την προσέγγιση της νομοθεσίας των κρατών μελών σχετικά με τα υλικά και τα αντικείμενα που προορίζονται να έρθουν σε επαφή με τρόφιμα(1), και ιδίως το άρθρο 3,Μετά από διαβούλευση με την επιστημονική επιτροπή τροφίμων,Εκτιμώντας τα ακόλουθα:(1) Οι σιλικόνες πρέπει να θεωρούνται ελαστομερή υλικά και όχι πλαστικά υλικά και συνεπώς πρέπει να διαγραφούν από τον ορισμό των πλαστικών.(2) Ο καθορισμός της ποσότητας μιας ουσίας στο τελικό υλικό ή αντικείμενο, είναι πιο απλός από τον καθορισμό του ορίου ειδικής μετανάστευσης της. Συνεπώς, ο έλεγχος της συμμόρφωσης μέσω του καθορισμού της ποσότητας αντί του ορίου ειδικής μετανάστευσης πρέπει να επιτρέπεται κάτω από ορισμένες προϋποθέσεις.(3) Για ορισμένες κατηγορίες πλαστικών η ύπαρξη γενικώς αναγνωρισμένων μοντέλων διάχυσης που βασίζονται σε πειραματικά δεδομένα καθιστά δυνατή την εκτίμηση του επιπέδου μετανάστευσης της ουσίας, κάτω από ορισμένες συνθήκες, χωρίς κατά συνέπεια πολυδάπανες και χρονοβόρες δοκιμές.(4) Πρόσφατες διεργαστηριακές δοκιμές με χρήση της ίδιας μεθόδου δείχνουν ότι υπάρχει μεγαλύτερη μεταβλητότητα στα αποτελέσματα των αναλύσεων για τον καθορισμό της γενικής μετανάστευσης των ουσιών που χρησιμοποιούνται στα πλαστικά όταν χρησιμοποιούνται υδαρείς προσομοιωτές τροφίμων, καθώς και πτητικά μέσα, όπως το ισοοκτάνιο, η αιθανόλη και άλλοι παρόμοιοι διαλύτες.(5) Εκτός από τα μονομερή και άλλες αρχικές ουσίες που αξιολογούνται πλήρως και επιτρέπονται σε κοινοτικό επίπεδο, υπάρχουν επίσης μονομερή και αρχικές ουσίες που αξιολογούνται και επιτρέπονται σε τουλάχιστον ένα κράτος μέλος και που μπορούν να εξακολουθούν να χρησιμοποιούνται εν αναμονή της αξιολόγησης τους από την επιστημονική επιτροπή τροφίμων και της απόφασης σχετικά με την συμπερίληψη τους στον κοινοτικό κατάλογο.(6) Βάσει των νέων διαθέσιμων πληροφοριών που διαθέτει η επιστημονική επιτροπή τροφίμων είναι δυνατό να συμπεριληφθούν στον κοινοτικό κατάλογο αποδεκτών ουσιών ορισμένα μονομερή τα οποία έχουν γίνει δεκτά προσωρινά σε εθνικό επίπεδο, καθώς και άλλα μονομερή των οποίων ζητήθηκε η χρήση ύστερα από την έκδοση της οδηγίας 90/128/ΕΟΚ της Επιτροπής, της 23ης Φεβρουαρίου 1990, σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα(2), όπως τροποιήθηκε τελευταία από την οδηγία 1999/91/ΕΚ(3).(7) Όσον αφορά ορισμένες ουσίες, οι περιορισμοί που έχουν ήδη καθοριστεί σε κοινοτικό επίπεδο πρέπει να τροποποιηθούν με βάση τα διαθέσιμα στοιχεία.(8) Ο υφιστάμενος πλήρης κατάλογος προσθέτων είναι ατελής δεδομένου ότι δεν περιλαμβάνει όλες τις ουσίες που είναι σήμερα αποδεκτές σε ένα ή περισσότερα κράτη μέλη· συνεπώς, οι ουσίες αυτές εξακολουθούν να διέπονται μόνον από τις εθνικές νομοθεσίες εν αναμονή της λήψης απόφασης σχετικά με τη συμπερίληψη τους στον κοινοτικό κατάλογο.(9) Η οδηγία καθορίζει προδιαγραφές για λίγες μόνον ουσίες και συνεπώς οι άλλες ουσίες, για τις οποίες ενδέχεται να απαιτούνται προδιαγραφές, εξακολουθούν να διέπονται ως προς το σημείο αυτό μόνο από τις εθνικές νομοθεσίες, εν αναμονή της λήψης απόφασης σε κοινοτικό επίπεδο.(10) Όσον αφορά ορισμένα πρόσθετα, οι περιορισμοί που καθορίζονται στην παρούσα οδηγία δεν μπορούν να εφαρμοστούν ακόμα σε όλες τις περιπτώσεις εν αναμονή της συγκέντρωσης και της αξιολόγησης όλων των στοιχείων που απαιτούνται για την καλύτερη εκτίμηση της έκθεσης του καταναλωτή σε ορισμένες ειδικές περιπτώσεις· συνεπώς, τα εν λόγω πρόσθετα εμφανίζονται σε άλλο κατάλογο από τον κατάλογο των προσθέτων που ρυθμίζονται πλήρως σε κοινοτικό επίπεδο.(11) Σύμφωνα με την αρχή της αναλογικότητας, είναι αναγκαίο και σκόπιμο για την επίτευξη του βασικού στόχου της διασφάλισης της ελεύθερης κυκλοφορίας πλαστικών υλών και αντικειμένων που προορίζονται να έρθουν σε επαφή με τρόφιμα να καθορισθούν κανόνες σχετικά με τον ορισμό των πλαστικών και των αποδεκτών ουσιών. Η παρούσα οδηγία περιορίζεται σε ό,τι είναι αναγκαίο για την επίτευξη των επιδιωκόμενων στόχων σύμφωνα με το άρθρο 5 της συνθήκης.(12) Συνεπώς, η οδηγία 90/128/ΕΟΚ πρέπει να τροποποιηθεί αναλόγως.(13) Τα μέτρα που προβλέπονται από την παρούσα οδηγία είναι σύμφωνα με τη γνώμη της μόνιμης επιτροπής τροφίμων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 90/128/ΕΟΚ τροποποιείται ως εξής:1. Στο άρθρο 1, η παράγραφος 3 αντικαθίσταται από το ακόλουθο κείμενο: "3. Κατά την έννοια της παρούσας οδηγίας, ως 'πλαστικές ύλες' νοούνται οι μακρομοριακές οργανικές ενώσεις που λαμβάνονται με πολυμερισμό, πολυσυμπύκνωση, πολυπροσθήκη ή οποιαδήποτε παρεμφερή διεργασία από μόρια με κατώτερο μοριακό βάρος ή με χημική αλλοίωση φυσικών μακρομορίων. Μπορούν να προστεθούν και άλλες ουσίες ή ύλες στις μακρομοριακές αυτές ενώσεις.Δεν θεωρούνται, ωστόσο, 'πλαστικές ύλες':i) μεμβράνες από αναγεννημένη κυτταρίνη, βερνικωμένες ή μη βερνικωμένες, που καλύπτονται από την οδηγία 93/10/ΕΟΚ της Επιτροπής(4),ii) τα ελαστομερή και το φυσικό και συνθετικό καουτσούκ,iii) τα χαρτιά και χαρτόνια, τροποποιημένα ή μη με τη προσθήκη πλαστικών υλών,iv) οι επικαλύψεις επιφανειών που λαμβάνονται από:- κηρούς παραφίνης περιλαμβανομένων και των κηρών από συνθετική παραφίνη ή/και μικροκρυσταλλικούς κηρούς,- μείγματα των κηρών που αναφέρονται στην πρώτη περίπτωση, μεταξύ τους ή/και με πλαστικές ύλες,v) οι ιονανταλλακτικές ρητίνες,vi) σιλικόνες."2. Στο άρθρο 3, οι παράγραφοι 4 και 5 αντικαθίστανται από το ακόλουθο κείμενο: "4. Επιτρέπεται να χρησιμοποιούνται για την παρασκευή πλαστικών υλικών και αντικειμένων μόνο τα μονομερή και άλλες αρχικές ουσίες που περιλαμβάνονται στο παράρτημα II μέρος Α με τήρηση των καθοριζόμενων στο παράρτημα περιορισμών.Κατά παρέκκλιση του πρώτου εδαφίου, τα μονομερή και οι άλλες αρχικές ουσίες που περιλαμβάνονται στο παράρτημα II μέρος Β μπορούν να εξακολουθούν να χρησιμοποιούνται έως την 31η Δεκεμβρίου 2004 το αργότερο, εν αναμονή της αξιολόγησης τους από την επιστημονική επιτροπή τροφίμων.5. Οι πίνακες του παραρτήματος II μέρη Α και Β δεν περιλαμβάνουν ακόμα μονομερή και άλλες αρχικές ουσίες που χρησιμοποιούνται στην παρασκευή:- επιχρισμάτων επιφανείας που λαμβάνονται από ρητινώδη ή πολυμερισμένα προϊόντα σε μορφή υγρού, σκόνης ή διασποράς, όπως βερνίκια, λάκες, χρώματα κ.λπ.,- εποξικών ρητινών,- συγκολλητικών υλών και ενισχυτικών συγκόλλησης (promoters),- τυπογραφικών μελανών."3. Το άρθρο 3α) αντικαθίσταται από το ακόλουθο κείμενο: "Άρθρο 3α)Στο παράρτημα III μέρη Α και Β παρατίθεται ατελής κατάλογος των προσθέτων που μπορούν να χρησιμοποιηθούν για την παρασκευή πλαστικών υλικών και αντικειμένων, μαζί με τους περιορισμούς ή και τις προδιαγραφές που περιέχονται στα εν λόγω παραρτήματα.Όσον αφορά τις ουσίες του παραρτήματος III μέρος Β, τα όρια ειδικής μετανάστευσης εφαρμόζονται από την 1η Ιανουαρίου του 2004, στην περίπτωση που ο έλεγχος συμμόρφωσης διενεργείται σε προσομοιωτή Δ ή σε δοκιμαστικό μέσο υποκατάστατων δοκιμών όπως ορίζεται στις οδηγίες 82/711/ΕΟΚ και 85/572/ΕΟΚ."4. Στο άρθρο 3γ), η παράγραφος 1 αντικαθίσταται από το ακόλουθο κείμενο: "1. Οι γενικές προδιαγραφές σχετικά με τα πλαστικά υλικά και αντικείμενα καθορίζονται στο παράρτημα V μέρος Α. Άλλες προδιαγραφές σχετικά με ορισμένες ουσίες που παρατίθενται στα παραρτήματα II, III και IV καθορίζονται στο παράρτημα V μέρος Β."5. Στο άρθρο 5 προστίθεται η ακόλουθη παράγραφος 4: "4. Ο έλεγχος της συμμόρφωσης με τα όρια ειδικής μετανάστευσης που προβλέπονται στην παράγραφο 1 μπορεί να εξασφαλίζεται με τον καθορισμό της ποσότητας της ουσίας στο τελικό υλικό ή αντικείμενο, με την προϋπόθεση ότι έχει διαπιστωθεί σχέση μεταξύ της ποσότητας και της τιμής της ειδικής μετανάστευσης της ουσίας είτε με επαρκή πειράματα είτε με την εφαρμογή γενικώς αναγνωρισμένων μοντέλων διάχυσης βασιζόμενων σε επιστημονικά στοιχεία. Για να αποδειχθεί η μη συμμόρφωση ενός υλικού ή αντικειμένου, είναι υποχρεωτική η επιβεβαίωση, με πειραματική δοκιμή, της εκτιμώμενης τιμής μετανάστευσης."6. Τα παραρτήματα Ι, II, III, V και VI τροποποιούνται σύμφωνα με τα παραρτήματα Ι έως V της παρούσας οδηγίας.Άρθρο 2Οι απαιτήσεις που θεσπίζονται με την παρούσα οδηγία δεν εφαρμόζονται σε υλικά και αντικείμενα που περιέχουν ουσίες οι οποίες διέπονται από αυτήν, τα οποία τέθηκαν σε ελεύθερη κυκλοφορία στην Κοινότητα πριν από την 1η Δεκεμβρίου 2002.Άρθρο 3Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 30 Νοεμβρίου 2002. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 4Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5.Η παρούσα οδηγία απευθύνεται στα κράτη μέλη.Βρυξέλλες, 9 Αυγούστου 2001.Για την ΕπιτροπήDavid ByrneΜέλος της Επιτροπής(1) ΕΕ L 40 της 11.2.1989, σ. 38.(2) ΕΕ L 75 της 21.3.1990, σ. 19.(3) ΕΕ L 310 της 4.12.1999, σ. 41.(4) ΕΕ L 93 της 17.4.1993, σ. 27.ΠΑΡΑΡΤΗΜΑ ΙΣτο παράρτημα Ι παράγραφος 7 το δεύτερο σημείο αντικαθίσταται από το ακόλουθο: "- 12mg/kg ή 2mg/dm2 σε δοκιμές μετανάστευσης με χρήση των άλλων προσομοιωτών που αναφέρονται στις οδηγίες 82/711/ΕΚ και 85/572/ΕΟΚ."ΠΑΡΑΡΤΗΜΑ IIΤο παράρτημα ΙΙ τροποποιείται ως εξής:1. Το μέρος Α τροποποιείται ως εξής:α) Παρεμβάλλονται τα ακόλουθα μονομερή και οι ακόλουθες άλλες αρχικές ουσίες: ">ΘΕΣΗ ΠΙΝΑΚΑ>"β) για τα ακόλουθα μονομερή και τις άλλες αρχικές ουσίες το περιεχόμενο της στήλης "Περιορισμοί ή και προδιαγραφές" αντικαθίσταται από το ακόλουθο κείμενο: ">ΘΕΣΗ ΠΙΝΑΚΑ>"γ) τα ακόλουθα μονομερή και οι άλλες αρχικές ουσίες μεταφέρονται από το μέρος Β στο μέρος Α: ">ΘΕΣΗ ΠΙΝΑΚΑ>"2. Το μέρος Β αντικαθίσταται από το ακόλουθο κείμενο: "ΜΕΡΟΣ ΒΚατάλογος των μονομερών και των άλλων αρχικών ουσιών που μπορούν να εξακολουθούν να χρησιμοποιούνται εν αναμονή της λήψης απόφασης για συμπερίληψή τους στο μέρος Α>ΘΕΣΗ ΠΙΝΑΚΑ>"ΠΑΡΑΡΤΗΜΑ IIIΤο παράρτημα III τροποποιείται ως εξής:1. Ο πίνακας "Ατελής κατάλογος προσθέτων" τροποποιείται ως εξής:α) Ο τίτλος αντικαθίσταται από τον ακόλουθο: "ΜΕΡΟΣ AΑτελής κατάλογος προσθέτων πλήρως εναρμονισμένος σε κοινοτικό επίπεδο"β) Παρεμβάλλονται τα ακόλουθα πρόσθετα: ">ΘΕΣΗ ΠΙΝΑΚΑ>"γ) Για τα ακόλουθα πρόσθετα το περιεχόμενο της στήλης "Περιορισμοί ή/και προδιαγραφές" αντικαθίσταται από τα ακόλουθα: ">ΘΕΣΗ ΠΙΝΑΚΑ>"δ) Διαγράφονται τα ακόλουθα πρόσθετα: ">ΘΕΣΗ ΠΙΝΑΚΑ>"2. Προστίθεται το ακόλουθο μέρος Β: "ΜΕΡΟΣ ΒΑτελής κατάλογος προσθέτων που αναφέρονται στο άρθρο 3α παράγραφος 2>ΘΕΣΗ ΠΙΝΑΚΑ>"ΠΑΡΑΡΤΗΜΑ IVΤο παράρτημα V τροποποιείται ως εξής:1. Το μέρος Α του παραρτήματος V αντικαθίσταται από το ακόλουθο: "Μέρος Α: Γενικές προδιαγραφέςΤα υλικά και τα αντικείμενα που κατασκευάζονται με χρήση αρωματικών ισοκυανικών ενώσεων ή χρωστικών που παρασκευάζονται με διαζωσύζευξη (diazo-coupling) δεν απελευθερώνουν πρωτογενείς αρωματικές αμίνες (εκφραζόμενες σε ανιλίνη) σε ανιχνεύσιμη ποσότητα (DL = 0,02 mg/kg του τροφίμου ή του προσομοιωτή τροφίμου, συμπεριλαμβανομένης της αναλυτικής ανοχής). Ωστόσο, οι τιμές μετανάστευσης των πρωτογενών αρωματικών αμίνων που αναγράφονται στην παρούσα οδηγία εξαιρούνται από τον περιορισμό αυτό."2. Στον πίνακα του μέρους Β του παραρτήματος V παρεμβάλλονται οι ακόλουθες προδιαγραφές: ">ΘΕΣΗ ΠΙΝΑΚΑ>"ΠΑΡΑΡΤΗΜΑ VΤο παράρτημα VI αντικαθίσταται από το ακόλουθο κείμενο: "ΠΑΡΑΡΤΗΜΑ VIΣΗΜΕΙΩΣΕΙΣ ΣΧΕΤΙΚΑ ΜΕ ΤΗ ΣΤΗΛΗ "ΠΕΡΙΟΡΙΣΜΟΙ Η/ΚΑΙ ΠΡΟΔΙΑΓΡΑΦΕΣ"(1) Προειδοποίηση: υπάρχει κίνδυνος υπέρβασης του ορίου ειδικής μετανάστευσης [ΟΕΙΜ (SML)] στους προσομοιωτές λιπαρών τροφίμων.(2) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους ΡΜ/REF: 10060 και 23920 δεν πρέπει να υπερβαίνει τον περιορισμό.(3) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους ΡΜ/REF: 15760, 16990, 47680, 53650, 89440 δεν πρέπει να υπερβαίνει τον περιορισμό.(4) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους ΡΜ/REF: 19540, 19960 και 64800 δεν πρέπει να υπερβαίνει τον περιορισμό.(5) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους ΡΜ/REF: 14200, 14230 και 41840 δεν πρέπει να υπερβαίνει τον περιορισμό.(6) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους ΡΜ/REF: 66560 και 66580 δεν πρέπει να υπερβαίνει τον περιορισμό.(7) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 30080, 42320, 45195, 45200, 53610, 81760, 89200, 92030 δεν πρέπει να υπερβαίνει τον περιορισμό.(8) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 42400, 64320, 73040, 85760, 85840, 85920 και 95725 δεν πρέπει να υπερβαίνει τον περιορισμό.(9) Προειδοποίηση: υπάρχει κίνδυνος η μετανάστευση της ουσίας να αλλοιώνει τα οργανοληπτικά χαρακτηριστικά του τροφίμου με το οποίο έρχεται σε επαφή και στην περίπτωση αυτή το τελικό προϊόν να μην ανταποκρίνεται στο άρθρο 2 της οδηγίας 89/109/ΕΟΚ.(10) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 30180, 40980, 63200, 65120, 65200, 65280, 65360, 65440 και 73120 δεν πρέπει να υπερβαίνει τον περιορισμό.(11) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 45200, 64320, 81680 και 86800 δεν πρέπει να υπερβαίνει τον περιορισμό.(12) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 36720, 36800 και 92000 δεν πρέπει να υπερβαίνει τον περιορισμό.(13) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 39090 και 39120 δεν πρέπει να υπερβαίνει τον περιορισμό.(14) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 44960, 68078, 82020 και 89170 δεν πρέπει να υπερβαίνει τον περιορισμό.(15) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 15970, 48640, 48720, 48880, 61280, 61360 και 61600 δεν πρέπει να υπερβαίνει τον περιορισμό.(16) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 49600, 67520 και 83599 δεν πρέπει να υπερβαίνει τον περιορισμό.(17) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 50160, 50240, 50320, 50360, 50400, 50480, 50560, 50640, 50720, 50800, 50880, 50960, 51040, 51120 δεν πρέπει να υπερβαίνει τον περιορισμό.(18) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 67600, 67680 και 67760 δεν πρέπει να υπερβαίνει τον περιορισμό.(19) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 60400, 60480 και 61440.(20) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 66400 και 66480 δεν πρέπει να υπερβαίνει τον περιορισμό.(21) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 93120 και 93280 δεν πρέπει να υπερβαίνει τον περιορισμό.(22) ΟΕΙΜ(Σ) [SML(Τ)] στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους ΡΜ/REF: 17260, 18670 δεν πρέπει να υπερβαίνει τον περιορισμό."


title: Οδηγία 2007/45/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007 , για τη θέσπιση κανόνων σχετικά με τις ονομαστικές ποσότητες για προσυσκευασμένα προϊόντα, για την κατάργηση των οδηγιών του Συμβουλίου 75/106/ΕΟΚ και 80/232/ΕΟΚ και για την τροποποίηση της οδηγίας 76/211/ΕΟΚ του Συμβουλίου

text:
               21.9.2007

               EL

               Επίσημη Εφημερίδα της Ευρωπαϊκής Ένωσης

               L 247/17

      ΟΔΗΓΊΑ 2007/45/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 5ης Σεπτεμβρίου 2007
   για τη θέσπιση κανόνων σχετικά με τις ονομαστικές ποσότητες για προσυσκευασμένα προϊόντα, για την κατάργηση των οδηγιών του Συμβουλίου 75/106/ΕΟΚ και 80/232/ΕΟΚ και για την τροποποίηση της οδηγίας 76/211/ΕΟΚ του Συμβουλίου
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 75/106/ΕΟΚ του Συμβουλίου, της 19ης Δεκεμβρίου 1974, περί προσεγγίσεως των νομοθεσιών των κρατών μελών των αναφερομένων στην προσυσκευασία κατ’ όγκον ορισμένων προσυσκευασμένων υγρών (3) και η οδηγία 80/232/ΕΟΚ του Συμβουλίου, της 15ης Ιανουαρίου 1980, περί προσεγγίσεως των νομοθεσιών των κρατών μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα (4), ορίζουν ονομαστικές ποσότητες για ορισμένα υγρά και μη υγρά προσυσκευασμένα προϊόντα, με σκοπό να διασφαλισθεί η ελεύθερη κυκλοφορία των προϊόντων που πληρούν τις απαιτήσεις των εν λόγω οδηγιών. Για τα περισσότερα προϊόντα, επιτρέπεται να συνυπάρχουν οι εθνικές ονομαστικές ποσότητες εκ παραλλήλου με τις κοινοτικές ονομαστικές ποσότητες. Για ορισμένα προϊόντα, όμως, ο καθορισμός κοινοτικών ονομαστικών ποσοτήτων αποκλείει τυχόν εθνικές ονομαστικές ποσότητες.

               (2)

               Οι αλλαγές στις προτιμήσεις των καταναλωτών και οι καινοτομίες στην προσυσκευασία και το λιανεμπόριο, σε κοινοτικό και εθνικό επίπεδο, επιβάλλουν την ανάγκη να αξιολογηθεί εάν η υφιστάμενη νομοθεσία συνεχίζει να είναι κατάλληλη.

               (3)

               Το Δικαστήριο έκρινε, με την απόφαση της 12ης Οκτωβρίου 2000, στην υπόθεση C-3/99, Cidrerie Ruwet (5), ότι δεν επιτρέπεται στα κράτη μέλη να απαγορεύουν την εμπορία προσυσκευασίας με ονομαστικό όγκο μη περιλαμβανόμενο στην κοινοτική σειρά ονομαστικών όγκων, η οποία νομίμως παράγεται και διατίθεται στο εμπόριο εντός άλλου κράτους μέλους, εκτός εάν η απαγόρευση αυτή υπαγορεύεται από επιτακτική ανάγκη αναγόμενη στην προστασία του καταναλωτή, εφαρμόζεται αδιακρίτως τόσο στα εγχώρια όσο και στα εισαγόμενα προϊόντα, είναι αναγκαία για την πλήρωση της ανάγκης αυτής και ανάλογη του επιδιωκομένου σκοπού και εφόσον ο σκοπός αυτός δεν μπορεί να επιτευχθεί με μέτρα τα οποία περιορίζουν σε μικρότερο βαθμό το ενδοκοινοτικό εμπόριο.

               (4)

               Η προστασία των καταναλωτών διευκολύνεται από νομοθετικές πράξεις που εκδόθηκαν ύστερα από τις οδηγίες 75/106/ΕΟΚ, 80/232/ΕΟΚ, και κυρίως την οδηγία 98/6/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, περί της προστασίας των καταναλωτών όσον αφορά την αναγραφή των τιμών των προϊόντων που προσφέρονται στους καταναλωτές (6). Τα κράτη μέλη που δεν το έχουν ήδη πράξει, θα πρέπει να εξετάσουν εάν θα εφαρμόσουν την οδηγία 98/6/ΕΚ όσον αφορά ορισμένες μικρές επιχειρήσεις λιανικής πώλησης.

               (5)

               Αξιολόγηση αντικτύπου που πραγματοποιήθηκε, μεταξύ άλλων, με εκτεταμένη διαβούλευση με όλους τους ενδιαφερόμενους παράγοντες, έδειξε ότι, σε πολλούς τομείς, οι ελεύθερες ονομαστικές ποσότητες διευρύνουν την ελευθερία των παραγωγών να προσφέρουν εμπορεύματα σύμφωνα με τις προτιμήσεις των καταναλωτών και παράλληλα ενισχύει τον ανταγωνισμό στην εσωτερική αγορά όσον αφορά την ποιότητα και τις τιμές. Σε άλλους τομείς, ωστόσο, είναι μάλλον σκόπιμο, προς όφελος των καταναλωτών και των επιχειρήσεων, να διατηρηθούν προς το παρόν υποχρεωτικές ονομαστικές ποσότητες.

               (6)

               Η εφαρμογή της παρούσας οδηγίας θα πρέπει να συνοδεύεται από περισσότερες πληροφορίες για τους καταναλωτές και τη βιομηχανία για την καλύτερη κατανόηση της αναγραφής της τιμής ανά μονάδα μέτρησης.

               (7)

               Κατά συνέπεια, οι ονομαστικές ποσότητες δεν θα πρέπει γενικά να αποτελούν αντικείμενο κανονιστικών ρυθμίσεων, σε κοινοτικό ή σε εθνικό επίπεδο, και θα πρέπει να μπορούν να διατίθενται στην αγορά προσυσκευασμένα εμπορεύματα σε οποιαδήποτε ονομαστική ποσότητα.

               (8)

               Ωστόσο, σε ορισμένους τομείς, η εν λόγω άρση των κανονιστικών ρυθμίσεων μπορεί να οδηγήσει σε δυσανάλογες επιπρόσθετες δαπάνες, ειδικά για τις μικρές και μεσαίες επιχειρήσεις. Στους τομείς αυτούς, συνεπώς, η υφιστάμενη κοινοτική νομοθεσία θα πρέπει να προσαρμοσθεί υπό το πρίσμα της εμπειρίας, ιδίως για να εξασφαλισθεί ο καθορισμός κοινοτικών ονομαστικών ποσοτήτων τουλάχιστον για τα προϊόντα που πωλούνται περισσότερο στους καταναλωτές.

               (9)

               Δεδομένου ότι η διατήρηση υποχρεωτικών ονομαστικών ποσοτήτων θα πρέπει να θεωρηθεί παρέκκλιση, με την εξαίρεση του τομέα του οίνου και των οινοπνευματωδών ποτών, ο οποίος παρουσιάζει ιδιαίτερα χαρακτηριστικά, θα πρέπει να επαναξιολογείται περιοδικά υπό το πρίσμα της εμπειρίας και προκειμένου να πληρούνται οι ανάγκες των καταναλωτών και των παραγωγών. Για τους τομείς στους οποίους μπορούν να διατηρηθούν υποχρεωτικές ονομαστικές ποσότητες, όταν η Επιτροπή διαπιστώνει διαταραχή στους όρους της αγοράς ή αποσταθεροποίηση της συμπεριφοράς του καταναλωτή, ιδιαίτερα των πλέον ευάλωτων καταναλωτών, θα πρέπει να εξετάζεται αν θα πρέπει να επιτραπεί στα κράτη μέλη να εφαρμόσουν μεταβατικές περιόδους και, ιδίως, να διατηρήσουν τα μεγέθη του υποχρεωτικού φάσματος με τη μεγαλύτερη κατανάλωση.

               (10)

               Σε κράτη μέλη στα οποία το προσυσκευασμένο ψωμί καταλαμβάνει μεγάλο μερίδιο της κανονικής κατανάλωσης, παρατηρείται ισχυρός συσχετισμός μεταξύ μεγέθους της συσκευασίας και βάρους του ψωμιού. Όπως συμβαίνει και με άλλα προσυσκευασμένα προϊόντα, οι υπάρχουσες παραδοσιακά χρησιμοποιούμενες συσκευασίες μεγεθών για το προσυσκευασμένο ψωμί δεν θα επηρεασθούν από την παρούσα οδηγία και μπορούν να εξακολουθήσουν να χρησιμοποιούνται.

               (11)

               Για να προωθηθεί η διαφάνεια, όλες οι ονομαστικές ποσότητες για τα προσυσκευασμένα προϊόντα θα πρέπει να ενταχθούν σε μια ενιαία νομοθετική πράξη, και, κατά συνέπεια, θα πρέπει να καταργηθούν οι οδηγίες 75/106/ΕΟΚ και 80/232/ΕΟΚ.

               (12)

               Για να ενισχυθεί η προστασία του καταναλωτή, ιδίως των ευάλωτων καταναλωτών, όπως είναι τα άτομα με αναπηρία και οι ηλικιωμένοι, θα πρέπει να δίνεται ιδιαίτερη προσοχή ώστε οι αναγραφές βάρους και όγκου στη σήμανση καταναλωτικού προϊόντος να είναι πιο ευανάγνωστες και ευδιάκριτες στην προσυσκευασία υπό κανονικές συνθήκες παρουσίασης.

               (13)

               Για ορισμένα υγρά προϊόντα, η οδηγία 75/106/ΕΟΚ ορίζει μετρολογικές απαιτήσεις ταυτόσημες με τις απαιτήσεις της οδηγίας 76/211/ΕΟΚ του Συμβουλίου, της 20ής Ιανουαρίου 1976, περί προσεγγίσεως των νομοθεσιών των κρατών μελών των αναφερομένων στην προπαρασκευή σε μάζα ή όγκο ορισμένων προϊόντων σε προσυσκευασία (7). Η οδηγία 76/211/ΕΟΚ θα πρέπει, συνεπώς, να τροποποιηθεί για να συμπεριλάβει στο πεδίο εφαρμογής της, τα προϊόντα που επί του παρόντος διέπονται από την οδηγία 75/106/ΕΟΚ.

               (14)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (8), τα κράτη μέλη παροτρύνονται να καταρτίσουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι θα αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εθνικό δίκαιο, και να τους δημοσιοποιήσουν.

               (15)

               Δεδομένου ότι οι στόχοι της παρούσας οδηγίας δεν μπορούν να επιτευχθούν επαρκώς από τα κράτη μέλη και δύνανται, συνεπώς, να επιτευχθούν καλύτερα σε κοινοτικό επίπεδο, λόγω της κατάργησης των κοινοτικών σειρών και της καθιέρωσης ομοιόμορφων κοινοτικών ονομαστικών ποσοτήτων, οσάκις απαιτείται, η Κοινότητα μπορεί να λάβει μέτρα, σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του εν λόγω άρθρου, η παρούσα οδηγία δεν υπερβαίνει τα αναγκαία όρια για την επίτευξη των στόχων αυτών,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   ΚΕΦΑΛΑΙΟ I
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αντικείμενο και πεδίο εφαρμογής
   1.   Η παρούσα οδηγία θεσπίζει κανόνες σχετικά με τις ονομαστικές ποσότητες για προϊόντα που τοποθετούνται σε προσυσκευασίες. Εφαρμόζεται στα προσυσκευασμένα προϊόντα και τις προσυσκευασίες, κατά τα οριζόμενα στο άρθρο 2 της οδηγίας 76/211/ΕΟΚ.
   2.   Η παρούσα οδηγία δεν εφαρμόζεται στα προϊόντα που απαριθμούνται στο παράρτημα και τα οποία πωλούνται σε καταστήματα αφορολογήτων ειδών για κατανάλωση εκτός της Ευρωπαϊκής Ένωσης.
   Άρθρο 2
   Ελεύθερη κυκλοφορία των εμπορευμάτων
   1.   Εκτός αν άλλως προβλέπεται στα άρθρα 3 και 4, τα κράτη μέλη δεν μπορούν να αρνούνται, να απαγορεύουν ή να περιορίζουν τη διάθεση στην αγορά προσυσκευασμένων προϊόντων, για λόγους σχετικούς με τις ονομαστικές ποσότητες της συσκευασίας.
   2.   Τηρουμένων των αρχών της συνθήκης, και ιδίως της ελεύθερης κυκλοφορίας των εμπορευμάτων, τα κράτη μέλη που καθορίζουν σήμερα υποχρεωτικές ονομαστικές ποσότητες γάλακτος, βουτύρου, ξηρών ζυμαρικών και καφέ, μπορούν να συνεχίσουν να το πράττουν έως τις 11 Οκτωβρίου 2012.
   Τα κράτη μέλη που καθορίζουν σήμερα υποχρεωτικές ονομαστικές ποσότητες λευκής ζάχαρης μπορούν να συνεχίσουν να το πράττουν έως τις 11 Οκτωβρίου 2013.
   ΚΕΦΑΛΑΙΟ II
   ΕΙΔΙΚΕΣ ΔΙΑΤΑΞΕΙΣ
   Άρθρο 3
   Διάθεση στην αγορά και ελεύθερη κυκλοφορία ορισμένων προϊόντων
   Τα κράτη μέλη διασφαλίζουν ότι τα προϊόντα που απαριθμούνται στο σημείο 2 του παραρτήματος και τοποθετούνται σε προσυσκευασίες στο πλαίσιο των φασμάτων που απαριθμούνται στο σημείο 1 του παραρτήματος, διατίθενται στην αγορά μόνον εάν είναι προσυσκευασμένα στις ονομαστικές ποσότητες που απαριθμούνται στο σημείο 1 του παραρτήματος.
   Άρθρο 4
   Συσκευές αερολυμάτων
   1.   Στις συσκευές αερολυμάτων (αεροζόλ), αναγράφεται η ονομαστική συνολική χωρητικότητα του περιέκτη. Η αναγραφή γίνεται έτσι ώστε να μην δημιουργείται σύγχυση με τον ονομαστικό όγκο του περιεχομένου τους.
   2.   Κατά παρέκκλιση από το άρθρο 8 παράγραφος 1 στοιχείο ε) της οδηγίας 75/324/ΕΟΚ του Συμβουλίου, της 20ής Μαΐου 1975, περί προσεγγίσεως των νομοθεσιών των κρατών μελών των αναφερομένων στις συσκευές αερολυμάτων (αεροζόλ) (9), τα προϊόντα που πωλούνται σε συσκευές αερολυμάτων δεν χρειάζεται να φέρουν ένδειξη του ονομαστικού βάρους του περιεχομένου τους.
   Άρθρο 5
   Πολλαπλές συσκευασίες και προσυσκευασίες αποτελούμενες από ανεξάρτητες συσκευασίες που δεν προορίζονται να πωληθούν ανεξάρτητα
   1.   Για τους σκοπούς του άρθρου 3, όταν δύο ή περισσότερες ανεξάρτητες προσυσκευασίες συνιστούν πολλαπλή συσκευασία, οι ονομαστικές ποσότητες που απαριθμούνται στο σημείο 1 του παραρτήματος ισχύουν για κάθε ανεξάρτητη προσυσκευασία.
   2.   Εφόσον η προσυσκευασία αποτελείται από δύο ή περισσότερες ανεξάρτητες συσκευασίες που δεν προορίζονται να πωληθούν ανεξάρτητα, οι ονομαστικές ποσότητες που απαριθμούνται στο σημείο 1 του παραρτήματος εφαρμόζονται στην προσυσκευασία.
   ΚΕΦΑΛΑΙΟ III
   ΚΑΤΑΡΓΗΣΕΙΣ, ΤΡΟΠΟΠΟΙΗΣΗ ΚΑΙ ΤΕΛΙΚΕΣ ΔΙΑΤΑΞΕΙΣ
   Άρθρο 6
   Καταργήσεις
   Οι οδηγίες 75/106/ΕΟΚ και 80/232/ΕΟΚ καταργούνται.
   Άρθρο 7
   Τροποποίηση της οδηγίας 76/211/ΕΟΚ
   Στο άρθρο 1 της οδηγίας 76/211/ΕΟΚ, η φράση «εξαιρουμένων όσων προβλέπονται από την οδηγία 75/106/ΕΟΚ του Συμβουλίου, της 19ης Δεκεμβρίου 1974, περί προσεγγίσεως των νομοθεσιών των κρατών μελών των αναφερομένων στην προσυσκευασία κατ’ όγκο ορισμένων υγρών», διαγράφεται.
   Άρθρο 8
   Μεταφορά της παρούσας οδηγίας στο εθνικό δίκαιο
   1.   Τα κράτη μέλη θεσπίζουν και δημοσιεύουν, πριν από τις 11 Οκτωβρίου 2008, τις αναγκαίες νομοθετικές, κανονιστικές και διοικητικές διατάξεις, για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.
   Εφαρμόζουν τις διατάξεις αυτές από τις 11 Απριλίου 2009.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στο πεδίο που διέπεται από την παρούσα οδηγία.
   Άρθρο 9
   Υποβολή έκθεσης, γνωστοποίηση παρεκκλίσεων και παρακολούθηση
   1.   Η Επιτροπή υποβάλλει έκθεση στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή σχετικά με την εφαρμογή και τα αποτελέσματα της παρούσας οδηγίας έως τις 11 Οκτωβρίου 2015, και ανά δεκαετία, στη συνέχεια. Εφόσον απαιτείται, οι εκθέσεις αυτές συνοδεύονται από προτάσεις επανεξέτασης της παρούσας οδηγίας.
   2.   Έως τις 11 Απριλίου 2009, τα κράτη μέλη που αναφέρονται στο άρθρο 2 παράγραφος 2, γνωστοποιούν στην Επιτροπή, τους τομείς που εμπίπτουν στην παρέκκλιση της εν λόγω παραγράφου, την περίοδο εφαρμογής της εν λόγω παρέκκλισης, το εύρος των ισχυουσών υποχρεωτικών ονομαστικών ποσοτήτων και το αντίστοιχο φάσμα.
   3.   Η Επιτροπή παρακολουθεί την εφαρμογή του άρθρου 2 παράγραφος 2, με βάση τα δικά της πορίσματα και τις εκθέσεις των ενδιαφερομένων κρατών μελών. Όλως ιδιαιτέρως, η Επιτροπή παρακολουθεί τις εξελίξεις στην αγορά μετά τη μεταφορά στο εθνικό δίκαιο της παρούσας οδηγίας και εξετάζει, υπό το πρίσμα των αποτελεσμάτων της παρακολούθησης αυτής, ενδεχόμενη εφαρμογή μέτρων παρακολούθησης της παρούσας οδηγίας, με τη διατήρηση των υποχρεωτικών ονομαστικών ποσοτήτων για τα εμπορεύματα που αναφέρονται στο άρθρο 2 παράγραφος 2.
   Άρθρο 10
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Τα άρθρα 2, 6 και 7 εφαρμόζονται από τις 11 Απριλίου 2009.
   Άρθρο 11
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 5 Σεπτεμβρίου 2007.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         M. LOBO ANTUNES

      (1)  ΕΕ C 255 της 14.10.2005, σ. 36.

      (2)  Γνώμη του Ευρωπαϊκού Κοινοβουλίου της 2ας Φεβρουαρίου 2006 (ΕΕ C 288 Ε της 25.11.2006, σ. 52), κοινή θέση του Συμβουλίου της 4ης Δεκεμβρίου 2006 (ΕΕ C 311 Ε της 19.12.2006, σ. 21), θέση του Ευρωπαϊκού Κοινοβουλίου της 10ης Μαΐου 2007 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 16ης Ιουλίου 2007.

      (3)  ΕΕ L 42 της 15.2.1975, σ. 1. Οδηγία όπως τροποποιήθηκε τελευταία με την πράξη προσχώρησης του 2003.

      (4)  ΕΕ L 51 της 25.2.1980, σ. 1. Οδηγία όπως τροποποιήθηκε τελευταία με την οδηγία 87/356/ΕΟΚ (ΕΕ L 192 της 11.7.1987, σ. 48).

      (5)  Συλλογή 2000, σ. I-8749.

      (6)  ΕΕ L 80 της 18.3.1998, σ. 27.

      (7)  ΕΕ L 46 της 21.2.1976, σ. 1. Οδηγία όπως τροποποιήθηκε με την οδηγία 78/891/ΕΟΚ της Επιτροπής (ΕΕ L 311 της 4.11.1978, σ. 21).

      (8)  ΕΕ C 321 της 31.12.2003, σ. 1.

      (9)  ΕΕ L 147 της 9.6.1975, σ. 40. Οδηγία όπως τροποποιήθηκε τελευταία με τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

      ΠΑΡΑΡΤΗΜΑ
      ΣΕΙΡΑ ΟΝΟΜΑΣΤΙΚΩΝ ΠΟΣΟΤΗΤΩΝ ΓΙΑ ΤΑ ΠΕΡΙΕΧΟΜΕΝΑ ΤΩΝ ΠΡΟΣΥΣΚΕΥΑΣΙΩΝ
      1.   Προϊόντα πωλούμενα με τον όγκο (ποσότητα σε ml)

                  Μη αφρώδης οίνος

                  Για το φάσμα από 100 ml έως 1 500 ml μόνον οι εξής 8 ονομαστικές ποσότητες:
                  ml: 100 — 187 — 250 — 375 — 500 — 750 — 1 000 — 1 500

                  Vin jaune

                  Για το φάσμα από 100 ml έως 1 500 ml μόνον η εξής ονομαστική ποσότητα:
                  ml: 620

                  Αφρώδης οίνος

                  Για το φάσμα από 125 ml έως 1 500 ml μόνον οι εξής 5 ονομαστικές ποσότητες:
                  ml: 125 — 200 — 375 — 750 — 1 500

                  Οίνος λικέρ

                  Για το φάσμα από 100 ml έως 1 500 ml μόνον οι εξής 7 ονομαστικές ποσότητες:
                  ml: 100 — 200 — 375 — 500 — 750 — 1 000 — 1 500

                  Αρωματισμένος οίνος

                  Για το φάσμα από 100 ml έως 1 500 ml μόνον οι εξής 7 ονομαστικές ποσότητες:
                  ml: 100 — 200 — 375 — 500 — 750 — 1 000 — 1 500

                  Αλκοολούχα ποτά

                  Για το φάσμα από 100 ml έως 2 000 ml μόνον οι εξής 9 ονομαστικές ποσότητες:
                  ml: 100 — 200 — 350 — 500 — 700 — 1 000 — 1 500 — 1 750 — 2 000

            2.   Ορισμοί των προϊόντων

                  Μη αφρώδης οίνος

                  Οίνος κατά την έννοια του άρθρου 1 παράγραφος 2 στοιχείο β) του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1): (κωδικός ΣΟ: ex 2204)

                  Vin jaune

                  Οίνος κατά την έννοια του άρθρου 1 παράγραφος 2 στοιχείο β) του κανονισμού (ΕΚ) αριθ. 1493/1999 (κωδικός ΣΟ: ex 2204), με την ονομασία προέλευσης: «Côtes du Jura», «Arbois», «L’Etoile» και «Château-Chalon» σε φιάλες, όπως ορίζει το σημείο 3 του παραρτήματος I του κανονισμού (ΕΚ) αριθ. 753/2002 της Επιτροπής, της 29ης Απριλίου 2002, για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων (2)

                  Αφρώδης οίνος

                  Οίνος κατά την έννοια του άρθρου 1 παράγραφος 2 στοιχείο β) και των σημείων 15, 16, 17 και 18 του παραρτήματος I του κανονισμού (ΕΚ) αριθ. 1493/1999 (κωδικός ΣΟ: 2204 10)

                  Οίνος λικέρ

                  Οίνος κατά την έννοια του άρθρου 1 παράγραφος 2 στοιχείο β) και του σημείου 14 του παραρτήματος I του κανονισμού (ΕΚ) αριθ. 1493/1999 (κωδικοί ΣΟ: 2204 21 — 2204 29)

                  Αρωματισμένος οίνος

                  Αρωματισμένος οίνος κατά την έννοια του άρθρου 2 παράγραφος 1 στοιχείο α) του κανονισμού (ΕΟΚ) αριθ. 1601/91 του Συμβουλίου, της 10ης Ιουνίου 1991, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων (3) (κωδικός ΣΟ: 2205)

                  Αλκοολούχα ποτά

                  Αλκοολούχα ποτά κατά την έννοια του άρθρου 1 παράγραφος 2 του κανονισμού (ΕΟΚ) αριθ. l576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών (4) (κωδικός ΣΟ: 2208)

         (1)  ΕΕ L 179 της 14.7.1999, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).

         (2)  ΕΕ L 118 της 4.5.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 382/2007 (ΕΕ L 95 της 5.4.2007, σ. 12).

         (3)  ΕΕ L 149 της 14.6.1991, σ. 1. Κανονισμός όπως τροποποιήθηκε τελευταία με την πράξη προσχώρησης του 2005.

         (4)  ΕΕ L 160 της 12.6.1989, σ. 1. Κανονισμός όπως τροποποιήθηκε τελευταία με την πράξη προσχώρησης του 2005.


Avis juridique important

|

31978L0687

Οδηγία 78/687/ΕΟΚ του Συμβουλίου της 25ης Ιουλίου 1978 περί του συντονισμού των νομοθετικών, κανονιστικών και διοικητικών διατάξεων που αφορούν τις δραστηριότητες του οδοντιάτρου

Επίσημη Εφημερίδα αριθ. L 233 της 24/08/1978 σ. 0010 - 0014 Φινλανδική ειδική έκδοση: Κεφάλαιο 6 τόμος 2 σ. 0006  Ελληνική ειδική έκδοση: Κεφάλαιο 05 τόμος 3 σ. 0021  Σουηδική ειδική έκδοση: Κεφάλαιο 6 τόμος 2 σ. 0006  Ισπανική ειδική έκδοση: Κεφάλαιο 06 τόμος 2 σ. 0040  Πορτογαλική ειδική έκδοση : Κεφάλαιο 06 τόμος 2 σ. 0040

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουλίου 1978 περί του συντονισμού των νομοθετικών, κανονιστικών και διοικητικών διατάξεων που αφορούν τις δραστηριότητες του οδοντιάτρουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 49, 57 και 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι για την πραγματοποίηση της αμοιβαίας αναγνωρίσεως των διπλωμάτων, πιστοποιητικών και άλλων τίτλων του οδοντιάτρου κατά την έννοια της οδηγίας του Συμβουλίου 78/686/ΕΟΚ της 25ης Ιουλίου 1978 περί της αμοιβαίας αναγνωρίσεως των διπλωμάτων,  πιστοποιητικών και άλλων τίτλων του οδοντιάτρου και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος ελεύθερης παροχής υπηρεσιών(3), η ομοιότητα που υπάρχει στα εκπαιδευτικά συστήματα επιτρέπει  να περιορισθεί ο συντονισμός ως προς τον τομέα αυτό στην αξίωση πληρώσεως των ελαχίστων προϋποθέσεων, και να αφεθεί κατά τα λοιπά στα Κράτη μέλη η ελευθερία οργανώσεως του εκπαιδευτικού συστήματος- ότι, εν όψει της αμοιβαίας αναγνωρίσεως των διπλωμάτων, πιστοποιητικών και άλλων τίτλων του ειδικευμένου οδοντιάτρου και προκειμένου να τοποθετηθεί το σύνολο των υπηκόων των Κρατών μελών που ασκούν το επάγγελμα επί ίσης βάσεως εντός της Κοινότητος,  παρίσταται αναγκαίος κάποιος συντονισμός των προϋποθέσεων εκπαιδεύσεως του ειδικευμένου οδοντιάτρου- ότι για τον σκοπό αυτόν πρέπει να προβλεφθούν ορισμένα ελάχιστα κριτήρια που να αφορούν την πρόσβαση στην ειδίκευση, την ελάχιστη διάρκεια αυτής, τον  τρόπο και τον τόπο όπου πρέπει να πραγματοποιείται, καθώς και τον έλεγχο στον οποίον πρέπει να υπόκειται- ότι τα κριτήρια αυτά αφορούν μόνο τις ειδικότητες που είναι κοινές σε πολλά Κράτη μέλη- ότι πρέπει, για λόγους δημοσίας υγείας, να υπάρξει τάση στο εσωτερικό της Κοινότητος, να ορισθεί κοινό πεδίο δραστηριότητος των επαγγελματιών αυτών- ότι η παρούσα οδηγία δεν επιτρέπει στο στάδιο αυτό να γίνει πλήρης συντονισμός του πεδίου δραστηριότητος  του οδοντιάτρου στα διάφορα Κράτη μέλη- ότι τα Κράτη μέλη μεριμνούν, ώστε από της εφαρμογής της παρούσης οδηγίας, η εκπαίδευση του οδοντιάτρου να του παρέχει τις αναγκαίες αρμοδιότητες για το σύνολο των δραστηριοτήτων προλήψεως, διαγνώσεως και θεραπείας των ανωμαλιών και ασθενειών των  οδόντων, του στόματος, των σιαγόνων και των γύρω ιστών- ότι, ο συντονισμός των προϋποθέσεων ασκήσεως, που προβλέπεται από την παρούσα οδηγία, δεν αποκλείει πάντως το μεταγενέστερο συντονισμό- ότι ο συντονισμός που προβλέπεται από την παρούσα οδηγία αναφέρεται στην επαγγελματική εκπαίδευση του οδοντιάτρου- ότι όσον αφορά την εκπαίδευση η πλειονότης των Κρατών μελών δεν κάνει επί του παρόντος διάκριση μεταξύ οδοντιάτρων που ασκούν την  δραστηριότητά τους ως μισθωτοί και εκείνων που την ασκούν ως ανεξάρτητοι επαγγελματίες- ότι, εκ του γεγονότος αυτού και για να διευκολυνθεί πλήρως η ελεύθερη κυκλοφορία των επαγγελματιών εντός της Κοινότητος, θεωρείται αναγκαίο να επεκταθεί η εφαρμογή  της παρούσης οδηγίας στους μισθωτούς οδοντιάτρους- ότι κατά τον χρόνο της κοινοποιήσεως της παρούσης οδηγίας, η δραστηριότητα του οδοντιάτρου ασκείται στην Ιταλία αποκλειστικά από ιατρούς ειδικευμένους ή όχι στην οδοντοστοματολογία- ότι η παρούσα οδηγία έχει σαν αποτέλεσμα να υποχρεώσει την Ιταλία να  δημιουργήσει νέα κατηγορία επαγγελματιών ικανών να ασκούν τις δραστηριότητες της οδοντιατρικής με τίτλο διάφορο του ιατρού- ότι, η δημιουργία νέου επαγγέλματος επιβάλλει την καθιέρωση στην Ιταλία όχι μόνο ειδικής εκπαιδεύσεως που να ανταποκρίνεται στα  κριτήρια της παρούσης οδηγίας, αλλά και οργάνωση του νέου επαγγέλματος όπως παραδείγματος χάριν, δημιουργία επαγγελματικού συλλόγου- ότι στο εξής λαμβανομένης υπ' όψη της εκτάσεως των μέτρων που πρέπει να ληφθούν πρέπει να παραχωρηθεί συμπληρωματική  προθεσμία που να επιτρέπει στην Ιταλία να συμμορφωθεί προς την παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΚΕΦΑΛΑΙΟ I ΟΡΟΙ ΕΚΠΑΙΔΕΥΣΕΩΣ   Άρθρο 1  1. Τα Κράτη μέλη εξαρτούν την ανάληψη και την άσκηση των δραστηριοτήτων του οδοντιάτρου που ασκούνται με τους τίτλους που αναφέρονται στο άρθρο 1 της οδηγίας 78/686/ΕΟΚ από την κατοχή διπλώματος, πιστοποιητικού ή άλλου τίτλου που αναφέρεται στο  άρθρο 3 της ιδίας οδηγίας και παρέχει την εγγύηση ότι ο ενδιαφερόμενος έχει αποκτήσει κατά την συνολική διάρκεια της εκπαιδεύσεώς του:  α) προσήκουσες γνώσεις των επιστημών επί των οποίων βασίζεται η οδοντιατρική τέχνη και ότι έχει κατανοήσει καλά τις επιστημονικές μεθόδους συμπεριλαμβανομένων των αρχών μετρήσεως των βιολογικών λειτουργιών, της αξιολογήσεως των επιστημονικώς  διαπιστωμένων γεγονότων και της αναλύσεως των δεδομένων- β) προσήκουσες γνώσεις της διαρθρώσεως, φυσιολογίας και συμπεριφοράς υγιών και ασθενών, καθώς και της επιρροής του φυσικού και κοινωνικού περιβάλλοντος στην υγεία του ανθρώπου, κατά το μέτρο που τα στοιχεία αυτά σχετίζονται με την οδοντιατρική- γ) προσήκουσες γνώσεις της διαρθρώσεως και της λειτουργίας των οδόντων, του στόματος, των σιαγόνων και των γύρω ιστών, ασθενών και υγιών καθώς και της σχέσεως αυτών με την γενική υγεία και την φυσική και κοινωνική καλή κατάσταση του ασθενούς- δ) προσήκουσες γνώσεις των κλινικών θεμάτων και της κλινικής πρακτικής, που να του παρέχουν συνεκτική εικόνα των ανωμαλιών, βλαβών και ασθενειών των οδόντων, του στόματος, των σιαγόνων και των γύρω ιστών, υπό το πρίσμα της προληπτικής, διαγνωστικής και  θεραπευτικής οδοντολογίας- ε) προσήκουσα κλινική πείρα υπό κατάλληλη εποπτεία σε νοσοκομεία.  Η εκπαίδευση αυτή πρέπει να του παρέχει τις αναγκαίες αρμοδιότητες για το σύνολο των προληπτικών, διαγνωστικών και θεραπευτικών δραστηριοτήτων των ανωμαλιών και ασθενειών των οδόντων, του στόματος, των σιαγόνων και των γύρω ιστών.  2. Η οδοντιατρική αυτή εκπαίδευση περιλαμβάνει συνολικά τουλάχιστον πέντε έτη θεωρητικών και πρακτικών σπουδών κατά πλήρη απασχόληση στην ύλη που απαριθμείται στο παράρτημα και πραγματοποιείται σε πανεπιστήμιο, σε ανώτατο ινστιτούτο αναγνωρισμένο ως  ισότιμο ή υπό την εποπτεία πανεπιστημίου.  3. Για να γίνει κανείς δεκτός στην εκπαίδευση αυτή προϋποτίθεται ότι κατέχει δίπλωμα ή πιστοποιητικό που παρέχει δικαίωμα πρόσβασης στις σπουδές αυτές σε πανεπιστημιακά ιδρύματα ή ανώτατα ινστιτούτα αναγνωρισμένα ως ισότιμα από Κράτος μέλος.  4. Η παρούσα οδηγία δεν θίγει με κανένα τρόπο την ευχέρεια των Κρατών μελών να επιτρέπουν στην επικράτειά τους, σύμφωνα με την νομοθεσία τους, την ανάληψη και την άσκηση των δραστηριοτήτων του οδοντιάτρου στους κατόχους διπλωμάτων, πιστοποιητικών ή  άλλων τίτλων, που δεν έχουν αποκτηθεί σε ένα Κράτος μέλος.   Άρθρο 2  1. Τα Κράτη μέλη μεριμνούν, ώστε η εκπαίδευση που οδηγεί στην απόκτηση διπλώματος, πιστοποιητικού ή άλλου τίτλου του ειδικευμένου οδοντιάτρου, να ανταποκρίνεται τουλάχιστον στους ακόλουθoυς όρους:  α) προϋποθέτει την επιτυχή περάτωση πενταετών θεωρητικών και πρακτικών σπουδών κατά πλήρη απασχόληση στο πλαίσιο του κύκλου σπουδών που προβλέπεται στο άρθρο 1 ή την κατοχή των εγγράφων που προβλέπονται στο άρθρο 7 παράγραφος 1 της οδηγίας 78/686/ΕΟΚ- β) περιλαμβάνει θεωρητική και πρακτική διδασκαλία- γ) πραγματοποιείται κατά πλήρη απασχόληση τουλάχιστον τριών ετών υπό την εποπτεία των αρμοδίων αρχών ή οργανισμών- δ) πραγματοποιείται σε πανεπιστημιακό κέντρο, σε κέντρο περιθάλψεως, εκπαιδεύσεως και έρευνας ή ενδεχομένως σε ίδρυμα υγείας, εγκεκριμένο για τον σκοπό αυτόν από τις αρμόδιες αρχές ή οργανισμούς- ε) συνεπάγεται προσωπική συμμετοχή του υποψηφίου ειδικευμένου οδοντιάτρου στην δραστηριότητα και στις ευθύνες των υπηρεσιών αυτών.  2. Τα Κράτη μέλη εξαρτούν την χορήγηση διπλώματος, πιστοποιητικού ή άλλου τίτλου του ειδικευμένου οδοντιάτρου, από την κατοχή ενός από τα διπλώματα, πιστοποιητικά ή άλλους τίτλους οδοντιάτρου που αναφέρονται στο άρθρο 1, ή των εγγράφων που αναφέρονται  στο άρθρο 7 παράγραφος 1 της οδηγίας 78/686/ΕΟΚ.  3. Τα Κράτη μέλη ορίζουν, εντός της προβλεπομένης στο άρθρο 8 προθεσμίας, τις αρμόδιες για την χορήγηση διπλωμάτων, πιστοποιητικών και άλλων τίτλων που αναφέρονται στην παράγραφο 1 αρχές ή οργανισμούς.  4. Τα Κράτη μέλη δύνανται να παρεκκλίνουν από την παράγραφο 1 περίπτωση α). Οι δικαιούχοι τέτοιας παρεκκλίσεως δεν δύνανται να επικαλούνται το άρθρο 4 της οδηγίας 78/686/ΕΟΚ.   Άρθρο 3  1. Υπό την επιφύλαξη της αρχής της κατά πλήρη απασχόληση εκπαιδεύσεως η οποία διατυπώνεται στο άρθρο 2 παράγραφος 1 περίπτωση γ), και εν αναμονή των αποφάσεων, τις οποίες πρόκειται να λάβει το Συμβούλιο, σύμφωνα με την παράγραφο 3, τα Κράτη  μέλη δύνανται να επιτρέψουν ειδίκευση κατά μερική απασχόληση υπό όρους, αποδεκτούς από τις αρμόδιες εθνικές αρχές, εφ' όσον η κατά πλήρη απασχόληση εκπαίδευση δεν θα ήταν πραγματοποιήσιμη για αποχρώντες λόγους.  2. Η συνολική διάρκεια της ειδικεύσεως δεν δύναται να επιβραχυνθεί βάσει της παραγράφου 1. Το επίπεδο εκπαιδεύσεως δεν δύναται να διακυβευθεί λόγω του ότι η εκπαίδευση συντελείται κατά μερική απασχόληση ούτε λόγω της ασκήσεως ιδιωτικής, αμειβομένης  επαγγελματικής δραστηριότητος.  3. Το αργότερο τέσσερα έτη από της κοινοποιήσεως της παρούσης οδηγίας και υπό το φως νέας εξετάσεως της καταστάσεως, το Συμβούλιο προτάσει της Επιτροπής, αποφασίζει αν οι διατάξεις των παραγράφων 1 και 2 πρέπει να διατηρηθούν ή να τροποποιηθούν,  λαμβάνοντας υπ' όψη ότι η δυνατότης εκπαιδεύσεως κατά μερική απασχόληση θα πρέπει να εξακολουθήσει να υφίσταται σε ορισμένες περιστάσεις που θα εξετασθούν χωριστά για κάθε μία ειδικότητα.   Άρθρο 4  Μεταβατικώς και κατά παρέκκλιση από το άρθρο 2 παράγραφος 1 περίπτωση γ) και από το άρθρο 3, τα Κράτη μέλη, των οποίων οι νομοθετικές, κανονιστικές και διοικητικές διατάξεις προβλέπουν τρόπο ειδικεύσεως κατά μερική απασχόληση κατά τον χρόνο της  κοινοποιήσεως της παρούσης οδηγίας, δύνανται να συνεχίσουν να εφαρμόζουν τις διατάξεις αυτές για τους υποψηφίους, οι οποίοι θα έχουν αρχίσει την ειδίκευσή τους τέσσερα έτη το αργότερο μετά την κοινοποίηση της παρούσης οδηγίας. Η προθεσμία αυτή δύναται  να παραταθεί, αν το Συμβούλιο δεν έχει λάβει απόφαση δυνάμει του άρθρου 3 παράγραφος 3.   ΚΕΦΑΛΑΙΟ II ΠΕΔΙΟ ΔΡΑΣΤΗΡΙΟΤΗΤΟΣ   Άρθρο 5  Τα Κράτη μέλη μεριμνούν ώστε οι οδοντίατροι να δύνανται γενικά να αναλαμβάνουν και να ασκούν τις δραστηριότητες προλήψεως, διαγνώσεως και θεραπείας των ανωμαλιών και ασθενειών των οδόντων, του στόματος, των σιαγόνων και των γύρω ιστών, βάσει  των κανονιστικών διατάξεων και των κανόνων δεοντολογίας που διέπουν το επάγγελμα κατά τον χρόνο της κοινοποιήσεως της παρούσης οδηγίας.  Τα Κράτη μέλη που δεν έχουν τέτοιες διατάξεις και κανόνες δύνανται να ορίζουν ή περιορίζουν την άσκηση ορισμένων δραστηριοτήτων, που αναφέρονται στο πρώτο εδάφιο κατά το μέτρο που ισχύει στα λοιπά Κράτη μέλη.   ΚΕΦΑΛΑΙΟ III ΤΕΛΙΚΕΣ ΔΙΑΤΑΞΕΙΣ   Άρθρο 6  Θεωρούνται ότι καλύπτουν τους όρους, που προβλέπονται στο άρθρο 2 παράγραφος 1 περίπτωση α) οι δικαιούχοι του άρθρου 19 της οδηγίας 78/686/ΕΟΚ.  Για την εφαρμογή του άρθρου 2 παράγραφος 2, οι δικαιούχοι του άρθρου 19 της οδηγίας 78/686/ΕΟΚ εξομοιώνονται με τους κατόχους ενός από τα διπλώματα, πιστοποιητικά ή άλλους τίτλους του οδοντιάτρου που αναφέρονται στο άρθρο 1.   Άρθρο 7  Η παρούσα οδηγία ισχύει επίσης για τους υπηκόους των Κρατών μελών, οι οποίοι σύμφωνα με τον κανονισμό του Συμβουλίου (ΕΟΚ) αριθ. 1612/68 της 15ης Οκτωβρίου 1968 περί της ελεύθερης κυκλοφορίας των εργαζομένων στο εσωτερικό της Κοινότητος(4),  ασκούν ή θα ασκήσουν ως μισθωτοί μία από τις δραστηριότητες που αναφέρονται στο άρθρο 1 της οδηγίας 78/686/ΕΟΚ.   Άρθρο 8  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία, εντός δέκα οκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή. Πάντως, η Ιταλία λαμβάνει τα μέτρα αυτά εντός  προθεσμίας το αργότερο έξη ετών.  2. Τα Κράτη μέλη γνωστοποιούν στην Επιτροπή τις σημαντικές διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 9  Αν, κατά την εφαρμογή της παρούσης οδηγίας, παρουσιάζονται σε ορισμένους τομείς, μείζονες δυσχέρειες για ένα Κράτος μέλος, η Επιτροπή εξετάζει τις δυσχέρειες αυτές σε συνεργασία με το εν λόγω Κράτος, λαμβάνει δε την γνώμη της Επιτροπής Ανωτέρων  Υπαλλήλων επί της Δημοσίας Υγείας, η οποία συνεστήθη με την απόφαση 75/365/ΕΟΚ(5), όπως ετροποποιήθη τελικώς από την απόφαση 78/686/ΕΟΚ(6). Εφ' όσον παραστεί ανάγκη, η Επιτροπή υποβάλλει στο Συμβούλιο τις κατάλληλες προτάσεις.   Άρθρο 10  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 25 Ιουλίου 1978.  Για το Συμβούλιο Ο Πρόεδρος K. von DOHNANYI  (1) ΕΕ αριθ. Α 101 της 4.8.1970, σ. 19.  (2) ΕΕ αριθ. Α 36 της 28.3.1970, σ. 19.  (3) ΕΕ αριθ. Ν 233 της 24.8.1978, σ. 1.  (4) ΕΕ αριθ. Ν 257 της 19.10.1968, σ. 2.  (5) ΕΕ αριθ. Ν 167 της 30.6.1975, σ. 19.  (6) ΕΕ αριθ. Ν 233 της 24.8.1978, σ. 17.      ΠΑΡΑΡΤΗΜΑ   Πρόγραμμα σπουδών για τους οδοντιάτρους  Το πρόγραμμα σπουδών που οδηγεί στη λήψη διπλωμάτων, πιστοποιητικών και άλλων τίτλων οδοντιάτρου, περιλαμβάνει τουλάχιστον την ακόλουθη ύλη. Η διδασκαλία ενός ή περισσοτέρων από τα μαθήματα αυτά δύναται να  εξασφαλίζεται στο πλαίσιο άλλων κλάδων ή σε σύνδεση με αυτούς.  α) Βασικά μαθήματα Χημεία Φυσική Βιολογία β) Ιατροβιολογικά μαθήματα και γενικά ιατρικά μαθήματα Ανατομία Εμβρυολογία Ιστολογία, συμπεριλαμβανομένης της κυτταρολογίας Φυσιολογία Βιοχημεία (ή φυσιολογική χημεία) Παθολογική ανατομία Γενική παθολογία Φαρμακολογία Μικροβιολογία Υγιεινή Προφύλαξη και επιδημολογία Ραδιολογία Φυσιοθεραπεία Γενική Χειρουργική Εσωτερική ιατρική συμπεριλαμβανομένης της παιδιατρικής Ωτορινολαρυγγολογία Δερματο-αφροδισιολογία Γενική φυσιολογία-ψυχοπαθολογία-νευροπαθολογία Αναισθησιολογία γ) Ειδικά οδοντο-στοματολογικά μαθήματα Πρόσθεση οδόντων Οδοντιατρικά υλικά Οδοντιατρική συντήρηση Προληπτική οδοντιατρική Αναισθησία και καταπράϋνση του πόνου στην οδοντιατρική Ειδική χειρουργική Ειδική παθολογία Κλινική οδοντο-στοματολογική Παιδοοδοντιατρική Ορθοδοντική Παροδοντιατρική Οδοντολογική ραδιολογία Λειτουργία της μασήσεως Επαγγελματική οργάνωση, δεοντολογία και νομοθεσία Κοινωνικά θέματα της οδοντιατρικής πρακτικής


title: Οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των πληροφοριών (Κείμενο που παρουσιάζει ενδιαφέρον για τον ΕΟΧ)

text:
               17.9.2015

               EL

               Επίσημη Εφημερίδα της Ευρωπαϊκής Ένωσης

               L 241/1

         ΟΔΗΓΊΑ (ΕΕ) 2015/1535 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 9ης Σεπτεμβρίου 2015
   για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των πληροφοριών (κωδικοποιημένο κείμενο)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 114, 337 και 43,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τις γνώμες της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:

               (1)

               Η οδηγία 98/34/ΕΚ του Ευρωπαϊκού Κοινοβουλίου και του Συμβουλίου (3) έχει τροποποιηθεί επανειλημμένα (4) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων. Επομένως, ένα από τα θεμέλια της Ένωσης είναι η απαγόρευση των ποσοτικών περιορισμών στις συναλλαγές εμπορευμάτων, καθώς και των μέτρων που έχουν ισοδύναμο αποτέλεσμα με τους ποσοτικούς αυτούς περιορισμούς.

               (3)

               Για την καλή λειτουργία της εσωτερικής αγοράς, κρίνεται σκόπιμο να διασφαλισθεί μεγαλύτερη διαφάνεια στις εθνικές πρωτοβουλίες που αφορούν τη θέσπιση τεχνικών κανονισμών.

               (4)

               Τα εμπόδια στις συναλλαγές, τα οποία οφείλονται στους τεχνικούς κανονισμούς των προϊόντων, είναι αποδεκτά μόνον εάν είναι αναγκαία για την κάλυψη ορισμένων επιτακτικών αναγκών και εξυπηρετούν σκοπό γενικότερου συμφέροντος, του οποίου αποτελούν ουσιαστική εγγύηση.

               (5)

               Η Επιτροπή πρέπει απαραίτητα να διαθέτει τις αναγκαίες πληροφορίες πριν από τη θέσπιση τεχνικών διατάξεων. Τα κράτη μέλη, τα οποία οφείλουν, δυνάμει του άρθρου 4 παράγραφος 3 της Συνθήκης για την Ευρωπαϊκή Ένωση (ΣΕΕ), να τη διευκολύνουν στην εκπλήρωση της αποστολής της, οφείλουν να της κοινοποιούν τα σχέδιά τους στον τομέα των τεχνικών κανονισμών.

               (6)

               Όλα τα κράτη μέλη πρέπει, επίσης, να ενημερώνονται για τους τεχνικούς κανονισμούς που σχεδιάζονται από άλλο κράτος μέλος.

               (7)

               Η εσωτερική αγορά στόχο έχει να διασφαλίσει ένα περιβάλλον ευνοϊκό για την ανταγωνιστικότητα των επιχειρήσεων. Για να εκμεταλλευτούν καλύτερα οι επιχειρήσεις τα πλεονεκτήματα της αγοράς αυτής, πρέπει να υπάρχει ιδίως μεγαλύτερη ενημέρωση. Κατά συνέπεια, πρέπει να δοθεί η δυνατότητα στους επιχειρηματικούς κύκλους να κάνουν γνωστές τις εκτιμήσεις τους για τις επιπτώσεις των εθνικών τεχνικών κανονισμών που προτείνονται από άλλα κράτη μέλη μέσω της τακτικής δημοσίευσης των τίτλων των κοινοποιούμενων σχεδίων, καθώς και μέσω των διατάξεων που αφορούν την εμπιστευτικότητα των σχεδίων αυτών.

               (8)

               Κρίνεται σκόπιμο, για λόγους ασφάλειας του δικαίου, τα κράτη μέλη να γνωστοποιούν ότι θεσπίζεται εθνικός τεχνικός κανόνας, τηρουμένων όσων ορίζει η παρούσα οδηγία.

               (9)

               Όσον αφορά τους τεχνικούς κανονισμούς για τα προϊόντα, τα μέτρα με τα οποία θα διασφαλισθεί η καλή λειτουργία ή εμβάθυνση της αγοράς προϋποθέτουν ιδίως μεγαλύτερη διαφάνεια των εθνικών προθέσεων, καθώς και επέκταση των αιτίων και όρων αξιολόγησης του αποτελέσματος που μπορούν να έχουν οι προτεινόμενοι κανονισμοί, στην αγορά.

               (10)

               Με την προοπτική αυτή, κρίνεται σκόπιμο να αξιολογηθούν όλες οι προδιαγραφές που επιβάλλονται σε ένα προϊόν και να ληφθούν υπόψη οι εξελίξεις στις εθνικές πρακτικές σε θέματα κανονιστικής ρύθμισης των προϊόντων.

               (11)

               Οι απαιτήσεις, εκτός των τεχνικών προδιαγραφών που αφορούν τον κύκλο ζωής ενός προϊόντος μετά τη διάθεσή του στην αγορά, μπορούν να επηρεάσουν την ελεύθερη κυκλοφορία του στην αγορά ή να δημιουργήσουν εμπόδια στην καλή λειτουργία της εσωτερικής αγοράς.

               (12)

               Είναι ανάγκη να διευκρινιστεί η έννοια του de facto τεχνικού κανόνα. Ιδίως, οι διατάξεις μέσω των οποίων η δημόσια αρχή αναφέρεται σε τεχνικές προδιαγραφές ή άλλες απαιτήσεις ή προτρέπει στην τήρησή τους, καθώς και οι διατάξεις για προϊόντα με τα οποία συνδέεται η δημόσια αρχή, χάριν του δημοσίου συμφέροντος, έχουν ως αποτέλεσμα να προσδίδουν στην τήρηση των εν λόγω απαιτήσεων ή προδιαγραφών χαρακτήρα περισσότερο δεσμευτικό από εκείνον που θα είχαν φυσιολογικά λόγω της προέλευσής τους από τον ιδιωτικό τομέα.

               (13)

               Η Επιτροπή και τα κράτη μέλη πρέπει, επιπλέον, να έχουν στη διάθεσή τους αρκετό χρόνο για να προτείνουν τροποποιήσεις του μελετώμενου μέτρου, ώστε να εξαλειφθούν ή να μειωθούν οι ενδεχόμενες δυσχέρειες στην ελεύθερη κυκλοφορία των εμπορευμάτων.

               (14)

               Το οικείο κράτος μέλος λαμβάνει υπόψη του τις προτεινόμενες τροποποιήσεις κατά την επεξεργασία του οριστικού κειμένου του μελετώμενου μέτρου.

               (15)

               Η εσωτερική αγορά συνεπάγεται, ιδίως σε περίπτωση που καταστεί αδύνατη η εφαρμογή της αρχής της αμοιβαίας αναγνώρισης από τα κράτη μέλη, την έκδοση ή την πρόταση έκδοσης δεσμευτικών πράξεων από την Επιτροπή. Έχει θεσπιστεί ένα ειδικό προσωρινό status quo ούτως ώστε η έκδοση εθνικών μέτρων να μη διακυβεύει την έκδοση από το Ευρωπαϊκό Κοινοβούλιο και το Συμβούλιο ή από την Επιτροπή δεσμευτικών πράξεων στον ίδιο τομέα.

               (16)

               Tο οικείο κράτος μέλος οφείλει, σύμφωνα με τις γενικές υποχρεώσεις του άρθρου 4 παράγραφος 3 ΣΕΕ, να αναβάλει για επαρκές χρονικό διάστημα την έναρξη ισχύος του σχεδιαζόμενου μέτρου, ώστε να καταστεί δυνατή είτε η από κοινού εξέταση των προτεινόμενων τροποποιήσεων είτε η επεξεργασία της πρότασης μιας νομοθετικής πράξης είτε η έκδοση μιας πράξης αναγκαστικού δικαίου της Επιτροπής.

               (17)

               Με στόχο να διευκολυνθεί η θέσπιση μέτρων από το Ευρωπαϊκό Κοινοβούλιο και το Συμβούλιο, τα κράτη μέλη θα πρέπει να απέχουν από την έκδοση ενός τεχνικού κανόνα όταν το Συμβούλιο έχει καθορίσει τη θέση του σε πρώτη ανάγνωση κατόπιν προτάσεως της Επιτροπής που αφορά το ίδιο θέμα.

               (18)

               Θα πρέπει να προβλεφθεί η σύσταση μιας μόνιμης επιτροπής, τα μέλη της οποίας διορίζονται από τα κράτη μέλη και η οποία θα επιφορτισθεί με τη συνεργασία με την Επιτροπή στις προσπάθειές της για τον περιορισμό των τυχόν δυσχερειών στην ελεύθερη διακίνηση των προϊόντων.

               (19)

               Η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες μεταφοράς στο εσωτερικό δίκαιο των οδηγιών που εμφαίνονται στο παράρτημα ΙΙΙ μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Για τους σκοπούς της παρούσας οδηγίας, νοούνται ως:
   α)   «προϊόν»: κάθε προϊόν βιομηχανικής κατασκευής, και κάθε γεωργικό προϊόν, συμπεριλαμβανομένων και των αλιευτικών προϊόντων·
   β)   «υπηρεσία»: οποιαδήποτε υπηρεσία της κοινωνίας των πληροφοριών, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν συγκεκριμένης παραγγελίας ενός αποδέκτη υπηρεσιών.
   Για τους σκοπούς του παρόντος ορισμού, νοείται με τον όρο:
   i)   «εξ αποστάσεως»: υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,
   ii)   «με ηλεκτρονικά μέσα»: υπηρεσία που παρέχεται στην αφετηρία της και γίνεται αποδεκτή στον προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων και η οποία παρέχεται, διαβιβάζεται και λαμβάνεται εξ ολοκλήρου μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,
   iii)   «κατόπιν συγκεκριμένης παραγγελίας ενός αποδέκτη υπηρεσιών»: υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.
   Στο παράρτημα Ι περιέχεται ενδεικτικός κατάλογος των υπηρεσιών που δεν καλύπτονται από αυτό τον ορισμό·
   γ)   «τεχνική προδιαγραφή»: η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.
   Ο όρος «τεχνική προδιαγραφή» καλύπτει επίσης τις μεθόδους και διαδικασίες παραγωγής γεωργικών προϊόντων δυνάμει του άρθρου 38 παράγραφος 1 δεύτερο εδάφιο της Συνθήκης για τη λειτουργία της Ευρωπαϊκής Ένωσης (ΣΛΕΕ), προϊόντων που προορίζονται για ανθρώπινη διατροφή και διατροφή των ζώων, καθώς και φαρμάκων όπως ορίζονται στο άρθρο 1 της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου (5), καθώς και τις μεθόδους και διαδικασίες παραγωγής άλλων προϊόντων, εφόσον αυτές έχουν επιπτώσεις στα χαρακτηριστικά τους γνωρίσματα·
   δ)   «άλλη απαίτηση»: απαίτηση, εκτός των τεχνικών προδιαγραφών, επιβαλλόμενη σε ένα προϊόν, ιδίως για λόγους προστασίας των καταναλωτών ή του περιβάλλοντος, η οποία αφορά τον κύκλο ζωής του προϊόντος μετά τη διάθεσή του στην αγορά, όπως οι συνθήκες χρησιμοποίησης, ανακύκλωσης, επαναχρησιμοποίησης ή εξάλειψής του, εφόσον οι συνθήκες αυτές μπορούν να επηρεάσουν σημαντικά τη σύνθεση ή τη φύση του προϊόντος, ή την εμπορία του·
   ε)   «κανόνας σχετικά με τις υπηρεσίες»: απαίτηση γενικής φύσεως σχετικά με την πρόσβαση στις δραστηριότητες των υπηρεσιών που περιγράφονται στο στοιχείο β) και στην άσκησή τους, ειδικότερα διατάξεις για τους παρέχοντες υπηρεσίες, τις υπηρεσίες και τον αποδέκτη των υπηρεσιών, εξαιρουμένων των κανόνων που δεν αναφέρονται ειδικά στις υπηρεσίες που ορίζονται στο ίδιο σημείο.
   Για τους σκοπούς του παρόντος ορισμού:

               i)

               ένας κανόνας θεωρείται ότι αφορά ειδικά τις υπηρεσίες της κοινωνίας των πληροφοριών όταν, αν ληφθεί υπόψη η αιτιολογία και το κείμενό του, έχει συγκεκριμένο σκοπό και αντικείμενο, είτε εξ ολοκλήρου είτε σε επί μέρους διατάξεις, να ρυθμίσει με σαφή και εύστοχο τρόπο τις υπηρεσίες αυτές,

               ii)

               ένας κανόνας δεν θεωρείται ότι αφορά ειδικά τις υπηρεσίες της κοινωνίας των πληροφοριών όταν αφορά τις υπηρεσίες αυτές μόνον κατά συνεκδοχή ή κατά σύμπτωση·

         στ)   «τεχνικός κανόνας»: τεχνική προδιαγραφή ή άλλη απαίτηση ή κανόνας σχετικά με τις υπηρεσίες, συμπεριλαμβανομένων των οικείων διοικητικών διατάξεων των οποίων η τήρηση είναι υποχρεωτική de jure ή de facto, για την εμπορία, την παροχή υπηρεσιών, την εγκατάσταση ενός φορέα παροχής υπηρεσιών ή τη χρήση σε κράτος μέλος ή σε σημαντικό τμήμα του κράτους αυτού, όπως επίσης, με την επιφύλαξη των οριζομένων στο άρθρο 7, οι νομοθετικές, κανονιστικές και διοικητικές διατάξεις των κρατών μελών που απαγορεύουν την κατασκευή, εισαγωγή, εμπορία ή χρήση ενός προϊόντος και την παροχή ή χρήση μιας υπηρεσίας ή την εγκατάσταση για την παροχή των υπηρεσιών αυτών.
   Τεχνικοί κανόνες de facto είναι ιδίως:

               i)

               οι νομοθετικές, κανονιστικές ή διοικητικές διατάξεις ενός κράτους μέλους οι οποίες παραπέμπουν είτε σε τεχνικές προδιαγραφές ή άλλες απαιτήσεις είτε σε κανόνες σχετικά με τις υπηρεσίες, είτε σε επαγγελματικούς κώδικες ή κώδικες ορθής πρακτικής που με τη σειρά τους παραπέμπουν σε τεχνικές προδιαγραφές ή άλλες απαιτήσεις ή κανόνες σχετικά με τις υπηρεσίες, η τήρηση των οποίων αποτελεί τεκμήριο συμβατότητας προς τις προδιαγραφές που καθορίζονται από τις εν λόγω νομοθετικές, κανονιστικές ή διοικητικές διατάξεις,

               ii)

               οι εκούσιες συμφωνίες στις οποίες η δημόσια αρχή είναι συμβαλλόμενο μέρος και οι οποίες αποσκοπούν στην τήρηση, προς το δημόσιο συμφέρον, των τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες. Εξαιρούνται οι συγγραφές υποχρεώσεων των δημόσιων συμβάσεων,

               iii)

               οι τεχνικές προδιαγραφές ή άλλες απαιτήσεις ή οι κανόνες περί υπηρεσιών, που συνδέονται με φορολογικά ή οικονομικά μέτρα και επηρεάζουν την κατανάλωση προϊόντων ή υπηρεσιών ενθαρρύνοντας την τήρηση των τεχνικών αυτών προδιαγραφών ή άλλων απαιτήσεων ή κανόνων σχετικά με τις υπηρεσίες· εξαιρούνται οι τεχνικές προδιαγραφές ή άλλες απαιτήσεις ή οι κανόνες σχετικά με τις υπηρεσίες που έχουν σχέση με τα εθνικά συστήματα κοινωνικής ασφάλισης.

         Συμπεριλαμβάνονται οι τεχνικοί κανόνες που θέτουν οι ορισθείσες από τα κράτη μέλη υπηρεσίες και ευρίσκονται σε κατάλογο καταρτιζόμενο και ενημερωμένο, εφόσον χρειάζεται, από την Επιτροπή, στο πλαίσιο της επιτροπής του άρθρου 2.
   Η τροποποίηση του καταλόγου γίνεται με την ίδια διαδικασία·
   ζ)   «σχέδιο τεχνικού κανόνα»: το κείμενο μιας τεχνικής προδιαγραφής ή άλλης απαίτησης ή ενός κανόνα σχετικά με τις υπηρεσίες, συμπεριλαμβανομένων των διοικητικών διατάξεων, που εκπονείται προκειμένου η τεχνική αυτή προδιαγαφή ή απαίτηση ή κανόνας σχετικά με τις υπηρεσίες να καθιερωθεί αμέσως ή εν τέλει ως τεχνικός κανόνας, και το οποίο, δεδομένου ότι βρίσκεται σε προπαρασκευαστικό στάδιο, μπορεί να υποστεί ουσιαστικές τροποποιήσεις.
   2.   Η παρούσα οδηγία δεν εφαρμόζεται:

               α)

               στις υπηρεσίες ραδιοφωνικών μεταδόσεων·

               β)

               στις υπηρεσίες ραδιοτηλεοπτικών μεταδόσεων που αναφέρονται στο άρθρο 1 παράγραφος 1 στοιχείο ε) της οδηγίας 2010/13/ΕΕ του Ευρωπαϊκού Κοινοβουλίου και του Συμβουλίου (6).

         3.   Η παρούσα οδηγία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές ρυθμίσεις του τομέα των τηλεπικοινωνιακών υπηρεσιών της Ένωσης, όπως αυτές αναφέρονται στην οδηγία 2002/21/ΕΚ του Ευρωπαϊκού Κοινοβουλίου και του Συμβουλίου (7).
   4.   Η παρούσα οδηγία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές ρυθμίσεις του τομέα των χρηματοπιστωτικών υπηρεσιών της Ένωσης, σύμφωνα με την ενδεικτική απαρίθμηση των εν λόγω υπηρεσιών στο παράρτημα ΙΙ της παρούσας οδηγίας.
   5.   Η παρούσα οδηγία δεν εφαρμόζεται στους κανόνες που εκδίδονται από ή για οργανωμένες αγορές κατά την έννοια της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου (8), ή από ή για άλλες αγορές ή οργανισμούς που προσφέρουν συμψηφιστικές ή εκκαθαριστικές υπηρεσίες προς τις αγορές αυτές, εξαιρουμένου του άρθρου 5 παράγραφος 3.
   6.   Η παρούσα οδηγία δεν ισχύει για τα μέτρα που τα κράτη μέλη κρίνουν αναγκαία στο πλαίσιο των Συνθηκών προκειμένου να εξασφαλίσουν την προστασία του κοινού, και ιδιαίτερα των εργαζομένων, κατά τη χρήση προϊόντων, εφόσον τα μέτρα αυτά δεν επηρεάζουν τα προϊόντα.
   Άρθρο 2
   Ιδρύεται μόνιμη επιτροπή αποτελούμενη από εκπροσώπους των κρατών μελών, οι οποίοι μπορούν να υποβοηθούνται από εμπειρογνώμονες ή συμβούλους. Την προεδρία ασκεί ο εκπρόσωπος της Επιτροπής.
   Η επιτροπή καταρτίζει τον εσωτερικό κανονισμό της.
   Άρθρο 3
   1.   Η επιτροπή συνεδριάζει τουλάχιστον δύο φορές το χρόνο.
   Η επιτροπή συνέρχεται με ειδική σύνθεση για να εξετάσει τα ζητήματα τα σχετικά με τις υπηρεσίες της κοινωνίας των πληροφοριών.
   2.   Η Επιτροπή υποβάλλει στην επιτροπή έκθεση σχετικά με τη θέση σε εφαρμογή και τη λειτουργία των διαδικασιών που αναφέρονται στην παρούσα οδηγία, καθώς και προτάσεις που αποσκοπούν στην εξάλειψη των υφιστάμενων ή προβλεπόμενων εμποδίων κατά τις συναλλαγές.
   3.   Η επιτροπή λαμβάνει θέση ως προς τις ανακοινώσεις και προτάσεις που αναφέρονται στην παράγραφο 2, και μπορεί να προτρέψει σχετικά την Επιτροπή:

               α)

               να φροντίσει ώστε, εφόσον χρειάζεται, και προκειμένου να αποφευχθεί ο κίνδυνος παρεμπόδισηςτων συναλλαγών, να αποφασίσουν τα ενδιαφερόμενα κράτη μέλη σε μια πρώτη φάση μεταξύ τους για τα κατάλληλα μέτρα·

               β)

               να λάβει κάθε κατάλληλο μέτρο·

               γ)

               να εντοπίσει τους τομείς για τους οποίους αποδεικνύεται αναγκαία η εναρμόνιση και ανάληψη, ενδεχομένως, των κατάλληλων εργασιών εναρμόνισης σε ένα συγκεκριμένο τομέα.

         4.   Η Επιτροπή οφείλει να ζητά τη γνώμη της επιτροπής:

               α)

               κατά την επιλογή του πρακτικού συστήματος που θα πρέπει να εφαρμοσθεί για την ανταλλαγή πληροφοριών, που προβλέπει η παρούσα οδηγία, και των τροποποιήσεων που θα πρέπει, ενδεχομένως, να γίνουν σ' αυτό·

               β)

               κατά την επανεξέταση της λειτουργίας του συστήματος, που προβλέπει η παρούσα οδηγία.

         5.   Η Επιτροπή μπορεί να ζητά τη γνώμη της επιτροπής για κάθε προσχέδιο τεχνικού κανόνα που λαμβάνει.
   6.   Η επιτροπή μπορεί, αν το ζητήσει ο πρόεδρός της ή ένα κράτος μέλος, να επιληφθεί κάθε ζητήματος που αφορά την εφαρμογή της παρούσας οδηγίας.
   7.   Οι εργασίες της επιτροπής και οι πληροφορίες που της διαβιβάζονται είναι εμπιστευτικές.
   Ωστόσο, η επιτροπή και οι εθνικές αρχές μπορούν, λαμβάνοντας τις αναγκαίες προφυλάξεις, να προσφεύγουν στην πραγματογνωμοσύνη φυσικών ή νομικών προσώπων που μπορούν να ανήκουν στον ιδιωτικό τομέα.
   8.   Προκειμένου περί των κανόνων όσον αφορά τις υπηρεσίες, η Επιτροπή και η επιτροπή μπορούν να συμβουλεύονται φυσικά ή νομικά πρόσωπα από τη βιομηχανία ή τα πανεπιστήμια και, ει δυνατόν, αντιπροσωπευτικά όργανα, που είναι σε θέση να παρέχουν ειδικές γνώμες σχετικά με τους κοινωνικούς και κοινωνιακούς στόχους και συνέπειες κάθε σχεδίου κανόνα όσον αφορά τις υπηρεσίες, και μπορούν να λαμβάνουν υπόψη τις συμβουλές τους, κάθε φορά που έχει διατυπωθεί σχετικό αίτημα.
   Άρθρο 4
   Τα κράτη μέλη ανακοινώνουν στην Επιτροπή, σύμφωνα με το άρθρο 5 παράγραφος 1, όλα τα αιτήματα που υποβάλλονται σε οργανισμούς τυποποίησης για την κατάρτιση τεχνικών προδιαγραφών ή προτύπου για συγκεκριμένα προϊόντα, για τον σκοπό της έκδοσης τεχνικού κανονισμού για τα συγκεκριμένα προϊόντα υπό μορφή σχεδίου τεχνικών κανονισμών, και αναφέρουν τους λόγους για την έκδοση αυτή.
   Άρθρο 5
   1.   Με την επιφύλαξη του άρθρου 7, τα κράτη μέλη γνωστοποιούν πάραυτα στην Επιτροπή κάθε σχέδιο τεχνικού κανόνα, εκτός εάν πρόκειται απλώς για αυτούσια μεταφορά ενός διεθνούς ή ευρωπαϊκού προτύπου, οπότε αρκεί μια απλή πληροφόρηση ως προς το συγκεκριμένο πρότυπο· επίσης, απευθύνουν στην Επιτροπή κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.
   Εάν χρειαστεί, τα κράτη μέλη κοινοποιούν ταυτοχρόνως στην Επιτροπή — εάν δεν το έχουν ήδη διαβιβάσει με κάποια προηγούμενη γνωστοποίησή τους — το κείμενο των βασικών, νομοθετικών και κανονιστικών διατάξεων που αφορούν κατά κύριο και άμεσο τρόπο τον τεχνικό κανόνα, εφόσον η γνώση του κειμένου αυτού είναι αναγκαία για να εκτιμηθεί η εμβέλεια του σχεδίου τεχνικού κανόνα.
   Τα κράτη μέλη προβαίνουν σε νέα γνωστοποίηση του σχεδίου του τεχνικού κανόνα στην Επιτροπή υπό τους όρους του πρώτου και δεύτερου εδαφίου της παρούσας παραγράφου εφόσον επιφέρουν σημαντικές τροποποιήσεις στο σχέδιο αυτό με αποτέλεσμα να τροποποιείται το πεδίο εφαρμογής του, να συντομεύεται το αρχικό χρονοδιάγραμμα εφαρμογής, να προστίθενται προδιαγραφές ή απαιτήσεις ή να καθίστανται πιο αυστηρές οι εν λόγω προδιαγραφές ή απαιτήσεις.
   Όταν το σχέδιο του τεχνικού κανόνα αφορά, ειδικότερα, τον περιορισμό της διάθεσης στο εμπόριο ή της χρήσης μιας ουσίας, ενός παρασκευάσματος ή ενός χημικού προϊόντος, για λόγους δημόσιας υγείας και προστασίας των καταναλωτών ή του περιβάλλοντος, τα κράτη μέλη γνωστοποιούν επίσης είτε περίληψη, είτε, στο μέτρο που είναι διαθέσιμες οι σχετικές πληροφορίες, τα χρήσιμα στοιχεία που αφορούν τη συγκεκριμένη ουσία, παρασκεύασμα ή προϊόν, καθώς και όσα αφορούν τα γνωστά και διαθέσιμα προϊόντα υποκατάστασης. Ομοίως γνωστοποιούν τις αναμενόμενες επιπτώσεις του μέτρου στη δημόσια υγεία και την προστασία των καταναλωτών και του περιβάλλοντος, συνοδεύοντάς τα με ανάλυση των κινδύνων, διενεργουμένη, όπου συντρέχει λόγος, βάσει των αρχών που προβλέπονται στο σχετικό μέρος του τμήματος ΙΙ.3 του παραρτήματος XV του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (9).
   Η Επιτροπή, μόλις της γνωστοποιηθούν το σχέδιο του τεχνικού κανόνα και όλα τα σχετικά έγγραφα, τα θέτει υπόψη των λοιπών κρατών μελών. Μπορεί επίσης να τα υποβάλει προς γνωμοδότηση στην επιτροπή του άρθρου 2 της παρούσας οδηγίας, και, ενδεχομένως, στην επιτροπή που είναι αρμόδια για τον εν λόγω τομέα.
   Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1 παράγραφος 1 στοιχείο στ) δεύτερο εδάφιο σημείο iii) της παρούσας οδηγίας, οι παρατηρήσεις ή οι εμπεριστατωμένες γνώμες της Επιτροπής ή των κρατών μελών μπορούν να αφορούν μόνο τις πτυχές του μέτρου οι οποίες ενδεχομένως αποτελούν εμπόδιο για τις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών και όχι τη φορολογική ή οικονομική του πτυχή.
   2.   Η Επιτροπή και τα κράτη μέλη μπορούν να απευθύνουν προς το κράτος μέλος που γνωστοποίησε σχέδιο τεχνικού κανόνα, παρατηρήσεις που το εν λόγω κράτος μέλος θα λάβει υπόψη στο μέτρο του δυνατού, αργότερα, κατά την τελική διατύπωση του τεχνικού κανόνα.
   3.   Τα κράτη μέλη γνωστοποιούν το ταχύτερο στην Επιτροπή το οριστικό κείμενο ενός τεχνικού κανόνα.
   4.   Οι πληροφορίες που παρέχονται δυνάμει του παρόντος άρθρου δεν είναι εμπιστευτικές, εκτός εάν το ζητήσει ρητώς το κράτος μέλος που πραγματοποιεί την κοινοποίηση. Κάθε τέτοια αίτηση πρέπει να αιτιολογείται.
   Αν αυτό ζητηθεί, η επιτροπή του άρθρου 2 και οι εθνικές διοικήσεις μπορούν, λαμβάνοντας τις αναγκαίες προφυλάξεις, να ζητήσουν πραγματογνωμοσύνη από φυσικά ή νομικά πρόσωπα που μπορούν να ανήκουν στον ιδιωτικό τομέα.
   5.   Όταν σχέδιο τεχνικού κανόνα αποτελεί μέρος μέτρου του οποίου η γνωστοποίηση κατά τα στάδια του σχεδίου προβλέπεται από άλλες πράξεις της Ένωσης, τα κράτη μέλη μπορούν να προβαίνουν στη γνωστοποίηση που αναφέρεται στην παράγραφο 1, με βάση αυτή την άλλη πράξη, αναφέροντος ρητά ότι η γνωστοποίηση αυτή γίνεται επίσης δυνάμει της παρούσας οδηγίας.
   Η έλλειψη αντίδρασης από πλευράς Επιτροπής, στο πλαίσιο της παρούσας οδηγίας, για ένα σχέδιο τεχνικού κανόνα δεν προδικάζει την απόφαση που θα μπορούσε να ληφθεί στο πλαίσιο άλλων πράξεων της Ένωσης.
   Άρθρο 6
   1.   Τα κράτη μέλη αναβάλλουν την έγκριση ενός σχεδίου τεχνικού κανόνα για τρεις μήνες από την ημερομηνία παραλαβής από την Επιτροπή της γνωστοποίησης που αναφέρεται στο άρθρο 5 παράγραφος 1.
   2.   Τα κράτη μέλη αναβάλλουν:

               —

               κατά τέσσερις μήνες την έγκριση ενός σχεδίου τεχνικού κανόνα υπό μορφή εκούσιας συμφωνίας κατά την έννοια του άρθρου 1 παράγραφος 1 στοιχείο στ) δεύτερο εδάφιο σημείο ii),

               —

               με την επιφύλαξη των παραγράφων 3, 4 και 5 του παρόντος άρθρου, κατά έξι μήνες την έγκριση οιουδήποτε άλλου σχεδίου τεχνικού κανόνα εξαιρουμένων των σχεδίων όσον αφορά τις υπηρεσίες,

         από την ημερομηνία παραλαβής από την Επιτροπή της γνωστοποίησης που αναφέρεται στο άρθρο 5 παράγραφος 1, εφόσον η Επιτροπή ή ένα άλλο κράτος μέλος διατυπώσει, εντός τριών μηνών από την ημερομηνία αυτή, μία εμπεριστατωμένη γνώμη σύμφωνα με την οποία το προτεινόμενο μέτρο παρουσιάζει πτυχές που μπορούν ενδεχομένως να δημιουργήσουν εμπόδια στην ελεύθερη κυκλοφορία των εμπορευμάτων στα πλαίσια της εσωτερικής αγοράς,

               —

               με την επιφύλαξη των παραγράφων 4 και 5, κατά τέσσερις μήνες την έγκριση ενός σχεδίου κανόνα σχετικά με τις υπηρεσίες, από την ημερομηνία παραλαβής από την Επιτροπή της γνωστοποίησης που αναφέρεται στο άρθρο 5 παράγραφος 1, εφόσον η Επιτροπή ή ένα άλλο κράτος μέλος διατυπώσει, εντός τριών μηνών από την ημερομηνία αυτή, εμπεριστατωμένη γνώμη σύμφωνα με την οποία το προτεινόμενο μέτρο παρουσιάζει πτυχές που μπορούν ενδεχομένως να δημιουργήσουν εμπόδια στην ελεύθερη κυκλοφορία των υπηρεσιών ή στην ελεύθερη εγκατάσταση των φορέων παροχής υπηρεσιών στα πλαίσια της εσωτερικής αγοράς.

         Προκειμένου περί των σχεδίων κανόνων όσον αφορά τις υπηρεσίες, οι εμπεριστατωμένες γνώμες της Επιτροπής ή των κρατών μελών δεν μπορούν να θίγουν μέτρα πολιτιστικής πολιτικής, στον οπτικοακουστικό ιδίως τομέα, τα οποία ενδέχεται να θεσπίσουν τα κράτη μέλη, σύμφωνα με το δίκαιο της Ένωσης, λαμβάνοντας υπόψη τη γλωσσική τους πολυμορφία, τις εθνικές και περιφερειακές ιδιομορφίες, καθώς και την οικεία πολιτιστική κληρονομιά.
   Το οικείο κράτος μέλος αναφέρει στην Επιτροπή τη συνέχεια που προτίθεται να δώσει στις εμπεριστατωμένες γνώμες. Η Επιτροπή σχολιάζει την αντίδραση αυτή.
   Προκειμένου περί των κανόνων όσον αφορά τις υπηρεσίες, το οικείο κράτος μέλος αναφέρει, ενδεχομένως, τους λόγους για τους οποίους δεν μπορούν να ληφθούν υπόψη οι εμπεριστατωμένες γνώμες.
   3.   Τα κράτη μέλη αναβάλλουν την έγκριση ενός σχεδίου τεχνικού κανόνα, με εξαίρεση τα σχέδια τα σχετικά με τις υπηρεσίες, κατά 12 μήνες από την ημερομηνία παραλαβής από την Επιτροπή της ανακοίνωσης που αναφέρεται στο άρθρο 5 παράγραφος 1 της παρούσας οδηγίας, εάν, εντός των τριών μηνών που ακολουθούν την ημερομηνία αυτή, η Επιτροπή γνωστοποιήσει την πρόθεσή της να προτείνει ή να εκδώσει οδηγία, κανονισμό ή απόφαση για το θέμα αυτό σύμφωνα με το άρθρο 288 ΣΛΕΕ.
   4.   Τα κράτη μέλη αναβάλλουν την έκδοση ενός σχεδίου τεχνικού κανόνα για 12 μήνες από την ημερομηνία παραλαβής από την Επιτροπή της γνωστοποίησης που αναφέρεται στο άρθρο 5 παράγραφος 1 της παρούσας οδηγίας εφόσον, εντός τριών μηνών μετά την ημερομηνία αυτή, η Επιτροπή γνωστοποιήσει τη διαπίστωσή της ότι το σχέδιο τεχνικού κανόνα αφορά θέμα καλυπτόμενο από πρόταση οδηγίας, κανονισμού ή απόφασης που έχει υποβληθεί στο Eυρωπαϊκό Κοινοβούλιο και στο Συμβούλιο, σύμφωνα με το άρθρο 288 ΣΛΕΕ.
   5.   Εάν το Συμβούλιο εγκρίνει τη θέση σε πρώτη ανάγνωση κατά τη διάρκεια της περιόδου status quo που αναφέρεται στις παραγράφους 3 και 4, η περίοδος αυτή θα επεκταθεί, με την επιφύλαξη της παραγράφου 6, στους 18 μήνες.
   6.   Οι υποχρεώσεις που αναφέρονται στις παραγράφους 3, 4 και 5, παύουν να υφίστανται είτε:

               α)

               όταν η Επιτροπή ενημερώσει τα κράτη μέλη ότι δεν προτίθεται πλέον να προτείνει ή να εκδώσει πράξη δεσμευτικού χαρακτήρα·

               β)

               όταν η Επιτροπή ενημερώσει τα κράτη μέλη ότι αποσύρει την πρόταση ή το σχέδιό της·

               γ)

               με την έκδοση πράξης δεσμευτικού χαρακτήρα από το Eυρωπαϊκό Κοινοβούλιο και το Συμβούλιο ή από την Επιτροπή.

         7.   Οι παράγραφοι 1 έως 5 δεν εφαρμόζονται όταν ένα κράτος μέλος:

               α)

               για επείγοντες λόγους που σχετίζονται με σοβαρή και απρόβλεπτη κατάσταση που αφορά την προστασία της υγείας προσώπων και ζώων, την προστασία των φυτών ή την ασφάλεια και, για τους κανόνες σχετικά με τις υπηρεσίες, με τη δημόσια τάξη και ιδίως με την προστασία των ανηλίκων, πρέπει να εκπονήσει σε ιδιαίτερα σύντομη προθεσμία τεχνικούς κανόνες για να τους εγκρίνει και να τους θέσει σε εφαρμογή αμέσως, χωρίς να είναι δυνατές διαβουλεύσεις· ή

               β)

               για επείγοντες λόγους που σχετίζονται με σοβαρή κατάσταση που αφορά την προστασία της ασφάλειας και της ακεραιότητας του χρηματοπιστωτικού συστήματος, και ιδίως την προστασία των καταθετών, των επενδυτών και των ασφαλισμένων, οφείλει να εγκρίνει και να θέσει αμέσως σε εφαρμογή κανόνες σχετικούς με τις χρηματοπιστωτικές υπηρεσίες.

         Το κράτος μέλος αναφέρει στην ανακοίνωση που προβλέπει το άρθρο 5 τους λόγους που δικαιολογούν το επείγον των εν λόγω μέτρων. Η Επιτροπή εκφράζει την άποψή της για την ανακοίνωση αυτή το συντομότερο δυνατό. Λαμβάνει τα κατάλληλα μέτρα σε περίπτωση καταχρηστικής προσφυγής στη διαδικασία αυτή. Το Ευρωπαϊκό Κοινοβούλιο ενημερώνεται σχετικά από την Επιτροπή.
   Άρθρο 7
   1.   Τα άρθρα 5 και 6 δεν εφαρμόζονται στις νομοθετικές, κανονιστικές ή διοικητικές διατάξεις των κρατών μελών ή στις εκούσιες συμφωνίες με τις οποίες τα κράτη μέλη:

               α)

               συμμορφώνονται προς τις πράξεις δεσμευτικού χαρακτήρα της Ένωσης που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες·

               β)

               τηρούν τις δεσμεύσεις που απορρέουν από διεθνή συμφωνία και έχουν ως αποτέλεσμα την έκδοση κοινών τεχνικών προδιαγραφών ή κανόνων σχετικά με τις κοινές υπηρεσίες στην Ένωση·

               γ)

               κάνουν χρήση των ρητρών διασφάλισης που προβλέπονται σε πράξεις δεσμευτικού χαρακτήρα της Ένωσης·

               δ)

               εφαρμόζουν το άρθρο 12 παράγραφος 1 της οδηγίας 2001/95/ΕΚ του Ευρωπαϊκού Κοινοβουλίου και του Συμβουλίου (10)·

               ε)

               εκτελούν απλώς απόφαση του Δικαστηρίου της Ευρωπαϊκής Ένωσης·

               στ)

               τροποποιούν απλώς έναν τεχνικό κανόνα κατά την έννοια του άρθρου 1 παράγραφος 1 στοιχείο στ), κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών.

         2.   Το άρθρο 6 δεν εφαρμόζεται στις νομοθετικές, κανονιστικές και διοικητικές διατάξεις των κρατών μελών που προβλέπουν απαγόρευση της παραγωγής, εφόσον δεν θέτουν εμπόδια στην ελεύθερη κυκλοφορία των αγαθών.
   3.   Το άρθρο 6 παράγραφοι 3 έως 6 δεν εφαρμόζεται στις εκούσιες συμφωνίες του άρθρου 1 παράγραφος 1 στοιχείο στ) δεύτερο εδάφιο σημείο ii).
   4.   Το άρθρο 6 δεν εφαρμόζεται στις τεχνικές προδιαγραφές ή άλλες απαιτήσεις ή στους κανόνες σχετικά με τις υπηρεσίες που αναφέρονται στο άρθρο 1 παράγραφος 1 στοιχείο στ) δεύτερο εδάφιο σημείο iii).
   Άρθρο 8
   Η Επιτροπή υποβάλλει ανά διετία στο Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή έκθεση σχετικά με τα αποτελέσματα της εφαρμογής της παρούσας οδηγίας.
   Η Επιτροπή δημοσιεύει ετήσια στατιστικά στοιχεία σχετικά με τις λαμβανόμενες γνωστοποιήσεις στην Επίσημη Εφημερίδα της Ευρωπαϊκής Ένωσης.
   Άρθρο 9
   Όταν τα κράτη μέλη θεσπίζουν τεχνικό κανόνα, ο κανόνας αυτός περιλαμβάνει παραπομπή στην παρούσα οδηγία ή συνοδεύεται από τέτοια παραπομπή κατά την επίσημη δημοσίευσή του. Οι λεπτομέρειες της παραπομπής αυτής αποφασίζονται από τα κράτη μέλη.
   Άρθρο 10
   Η οδηγία 98/34/ΕΚ, όπως τροποποιήθηκε με τις πράξεις που παρατίθενται στο παράρτημα ΙΙΙ μέρος Α της παρούσας οδηγίας, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εσωτερικό δίκαιο των οδηγιών που εμφαίνονται στο παράρτημα ΙΙΙ μέρος Β της καταργούμενης οδηγίας και στο παράρτημα ΙΙΙ μέρος Β της παρούσας οδηγίας.
   Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος ΙV.
   Άρθρο 11
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 12
   Η παρούσα οδηγία απευθύνεται στα κράτη μέλη.

      Στρασβούργο, 9 Σεπτεμβρίου 2015.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         N. SCHMIT

      (1)  Γνώμη της 14ης Ιουλίου 2010 (ΕΕ C 44 της 11.2.2011, σ. 142) και γνώμη της 26ης Φεβρουαρίου 2014 (ΕΕ C 214 της 8.7.2014, σ. 55).

      (2)  Θέση του Ευρωπαϊκού Κοινοβουλίου της 15ης Απριλίου 2014 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 13ης Ιουλίου 2015.

      (3)  Oδηγία 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών (ΕΕ L 204 της 21.7.1998, σ. 37). Ο αρχικός τίτλος ήταν «Οδηγία 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών». Τροποποιήθηκε με την οδηγία 98/48/ΕΚ του Ευρωπαϊκού Κοινοβουλίου και του Συμβουλίου, της 20ής Ιουλίου 1998, για την τροποποίηση της οδηγίας 98/34/ΕΚ για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (ΕΕ L 217 της 5.8.1998, σ. 18).

      (4)  Βλ. παράρτημα ΙΙΙ, μέρος Α.

      (5)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311 της 28.11.2001, σ. 67).

      (6)  Οδηγία 2010/13/ΕΕ του Ευρωπαϊκού Κοινοβουλίου και του Συμβουλίου, της 10ης Μαρτίου 2010, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την παροχή υπηρεσιών οπτικοακουστικών μέσων (οδηγία για τις υπηρεσίες οπτικοακουστικών μέσων) (ΕΕ L 95 της 15.4.2010, σ. 1).

      (7)  Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ L 108 της 24.4.2002, σ. 33).

      (8)  Οδηγία 2004/39/ΕΚ του Ευρωπαϊκού Κοινοβουλίου και του Συμβουλίου της 21ης Απριλίου 2004 για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου (ΕΕ L 145 της 30.4.2004, σ. 1).

      (9)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

      (10)  Οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (ΕΕ L 11 της 15.1.2002, σ. 4).

      ΠΑΡΑΡΤΗΜΑ Ι

         Ενδεικτικός κατάλογος υπηρεσιών που δεν καλύπτονται από το άρθρο 1 παράγραφος 1 στοιχείο β) δεύτερο εδάφιο

      1.   Υπηρεσίες που δεν παρέχονται «εξ αποστάσεως»

      Υπηρεσίες που παρέχονται παρουσία του παρέχοντος και του αποδέκτη, ακόμη και όταν προϋποθέτουν τη χρησιμοποίηση ηλεκτρονικών συσκευών:

                  α)

                  εξετάσεις ή θεραπεία σε ιατρείο με χρησιμοποίηση ηλεκτρονικού εξοπλισμού αλλά παρουσία του ασθενούς·

                  β)

                  αναδίφηση ηλεκτρονικού καταλόγου μέσα σε κατάστημα παρουσία του πελάτη·

                  γ)

                  κράτηση αεροπορικού εισιτηρίου μέσω δικτύου υπολογιστών σε γραφείο ταξιδίων παρουσία του πελάτη·

                  δ)

                  διάθεση ηλεκτρονικών παιχνιδιών σε χώρο αναψυχής παρουσία του χρήστη.

            2.   Υπηρεσίες που δεν παρέχονται «με ηλεκτρονικά μέσα»

                  —

                  Υπηρεσίες που έχουν υλικό περιεχόμενο, έστω και αν παρέχονται μέσω ηλεκτρονικών συσκευών:

                              α)

                              αυτόματη έκδοση τίτλων (χαρτονομισμάτων, σιδηροδρομικών εισιτηρίων)·

                              β)

                              πρόσβαση στα οδικά δίκτυα, στους χώρους στάθμευσης κ.λπ., με αντίτιμο ακόμη και αν στην είσοδο και/ή στην έξοδο παρεμβαίνουν ηλεκτρονικές συσκευές για να ελέγξουν την πρόσβαση και/ή να εξασφαλίσουν την ορθή πληρωμή.

                  —

                  Υπηρεσίες «off-line»: διανομή CD-ROM ή λογισμικού σε δισκέτες.

                  —

                  Υπηρεσίες που δεν παρέχονται μέσω ηλεκτρονικών συστημάτων απογραφής και επεξεργασίας δεδομένων:

                              α)

                              υπηρεσίες φωνητικής τηλεφωνίας·

                              β)

                              υπηρεσίες φαξ/τέλεξ·

                              γ)

                              υπηρεσίες που παρέχονται μέσω φωνητικής τηλεφωνίας ή φαξ·

                              δ)

                              ιατρικές υπηρεσίες μέσω τηλεφώνου/φαξ·

                              ε)

                              νομικές υπηρεσίες μέσω τηλεφώνου/φαξ·

                              στ)

                              άμεση εμπορία μέσω τηλεφώνου/φαξ.

            3.   Υπηρεσίες που δεν παρέχονται «κατόπιν προσωπικής επιλογής αποδέκτου υπηρεσιών»

      Υπηρεσίες που παρέχονται με τη διαβίβαση δεδομένων χωρίς συγκεκριμένη παραγγελία και προορίζονται για ταυτόχρονη παραλαβή από απεριόριστο αριθμό αποδεκτών (μετάδοση «από ένα σημείο σε πολλά σημεία»):

                  α)

                  υπηρεσίες ραδιοτηλεοπτικής μετάδοσης (συμπεριλαμβανομένων των «βίντεο σχεδόν αλά καρτ»), κατ' άρθρο 1 παράγραφος 1 στοιχείο ε) της οδηγίας 2010/13/ΕΕ·

                  β)

                  υπηρεσίες ραδιοφωνικών μεταδόσεων·

                  γ)

                  (οπτικοακουστική) τηλεκειμενογραφία (Teletext).

      ΠΑΡΑΡΤΗΜΑ ΙΙ

         Ενδεικτικός κατάλογος χρηματοπιστωτικών υπηρεσιών που αναφέρονται στο άρθρο 1 παράγραφος 4

                  —

                  Επενδυτικές υπηρεσίες,

                  —

                  Συναλλαγές ασφάλισης και αντασφάλισης,

                  —

                  Τραπεζικές υπηρεσίες,

                  —

                  Συναλλαγές που έχουν σχέση με συνταξιοδοτικά ταμεία,

                  —

                  Υπηρεσίες που αφορούν συναλλαγές επί προθεσμία ή προαιρέσει.

            Αυτές οι υπηρεσίες περιλαμβάνουν ιδίως:

                  α)

                  τις επενδυτικές υπηρεσίες που αναφέρονται στο παράρτημα της οδηγίας 2004/39/ΕΚ, τις υπηρεσίες οργανισμών συλλογικών επενδύσεων·

                  β)

                  τις υπηρεσίες που εξαρτώνται από δραστηριότητες υπέρ των οποίων ισχύει αμοιβαία αναγνώριση και οι οποίες αναφέρονται στο παράρτημα Ι της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (1)·

                  γ)

                  τις συναλλαγές που εξαρτώνται από δραστηριότητες ασφάλισης και αντασφάλισης, και οι οποίες αναφέρονται στην οδηγία 2009/138/ΕΚ του Ευρωπαϊκού Κοινοβουλίου και του Συμβουλίου (2).

         (1)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).

         (2)  Οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 335 της 17.12.2009, σ. 1).

      ΠΑΡΑΡΤΗΜΑ ΙΙΙ
      ΜΕΡΟΣ Α

         Καταργούμενη οδηγία με κατάλογο των διαδοχικών τροποποιήσεών της

      (που αναφέρονται στο άρθρο 10)

                  Οδηγία 98/34/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 204 της 21.7.1998, σ. 37)

                  Οδηγία 98/48/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 217 της 5.8.1998, σ. 18)

                  Παράρτημα ΙΙ μέρος 1 τίτλος Η της πράξης προσχώρησης του 2004
                  (ΕΕ L 236 της 23.9.2003, σ. 68)

                  Μόνο όσον αφορά την παραπομπή του σημείου 2 στην οδηγία 98/34/ΕΚ

                  Οδηγία 2006/96/ΕΚ του Συμβουλίου
                  (ΕΕ L 363 της 20.12.2006, σ. 81)

                  Μόνο όσον αφορά την παραπομπή του άρθρου 1 στην οδηγία 98/34/ΕΚ

                  Κανονισμός (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου
                  (ΕΕ L 316 της 14.11.2012, σ. 12)

                  Μόνο το άρθρο 26 παράγραφος 2

            ΜΕΡΟΣ B

         Καταληκτικές ημερομηνίες ενσωμάτωσης στο εσωτερικό δίκαιο

      (που αναφέρονται στο άρθρο 10)

                  Οδηγία

                  Λήξη προθεσμίας ενσωμάτωσης

                  98/34/ΕΚ

                  —

                  98/48/ΕΚ

                  5 Αυγούστου 1999

                  2006/96/ΕΚ

                  1η Ιανουαρίου 2007

      ΠΑΡΑΡΤΗΜΑ ΙV

         Πίνακας αντιστοιχίας

                  Οδηγία 98/34/ΕΚ

                  Παρούσα οδηγία

                  Άρθρο 1 πρώτο εδάφιο, εισαγωγική φράση

                  Άρθρο 1 παράγραφος 1, εισαγωγική φράση

                  Άρθρο 1 πρώτο εδάφιο σημείο 1)

                  Άρθρο 1 παράγραφος 1 στοιχείο α)

                  Άρθρο 1 πρώτο εδάφιο σημείο 2) πρώτο εδάφιο

                  Άρθρο 1 παράγραφος 1 στοιχείο β) πρώτο εδάφιο

                  Άρθρο 1 πρώτο εδάφιο σημείο 2) δεύτερο εδάφιο πρώτη περίπτωση

                  Άρθρο 1 παράγραφος 1 στοιχείο β) δεύτερο εδάφιο σημείο i)

                  Άρθρο 1 πρώτο εδάφιο σημείο 2) δεύτερο εδάφιο δεύτερη περίπτωση

                  Άρθρο 1 παράγραφος 1 στοιχείο β) δεύτερο εδάφιο σημείο ii)

                  Άρθρο 1 πρώτο εδάφιο σημείο 2) δεύτερο εδάφιο τρίτη περίπτωση

                  Άρθρο 1 παράγραφος 1 στοιχείο β) δεύτερο εδάφιο σημείο iii)

                  Άρθρο 1 πρώτο εδάφιο σημείο 2) τρίτο εδάφιο

                  Άρθρο 1 παράγραφος 1 στοιχείο β) τρίτο εδάφιο

                  Άρθρο 1 πρώτο εδάφιο σημείο 2) τέταρτο εδάφιο, εισαγωγική φράση

                  Άρθρο 1 παράγραφος 2, εισαγωγική φράση

                  Άρθρο 1 πρώτο εδάφιο σημείο 2) τέταρτο εδάφιο πρώτη περίπτωση

                  Άρθρο 1 παράγραφος 2 στοιχείο α)

                  Άρθρο 1 πρώτο εδάφιο σημείο 2) τέταρτο εδάφιο δεύτερη περίπτωση

                  Άρθρο 1 παράγραφος 2 στοιχείο β)

                  Άρθρο 1 πρώτο εδάφιο σημείο 3)

                  Άρθρο 1 παράγραφος 1 στοιχείο γ)

                  Άρθρο 1 πρώτο εδάφιο σημείο 4)

                  Άρθρο 1 παράγραφος 1 στοιχείο δ)

                  Άρθρο 1 πρώτο εδάφιο σημείο 5) πρώτο εδάφιο

                  Άρθρο 1 παράγραφος 1 στοιχείο ε) πρώτο εδάφιο

                  Άρθρο 1 πρώτο εδάφιο σημείο 5) δεύτερο εδάφιο

                  Άρθρο 1 παράγραφος 3

                  Άρθρο 1 πρώτο εδάφιο σημείο 5) τρίτο εδάφιο

                  Άρθρο 1 παράγραφος 4

                  Άρθρο 1 πρώτο εδάφιο σημείο 5) τέταρτο εδάφιο

                  Άρθρο 1 παράγραφος 5

                  Άρθρο 1 πρώτο εδάφιο σημείο 5) πέμπτο εδάφιο, εισαγωγική φράση

                  Άρθρο 1 παράγραφος 1 στοιχείο ε) δεύτερο εδάφιο, εισαγωγική φράση

                  Άρθρο 1 πρώτο εδάφιο σημείο 5) πέμπτο εδάφιο πρώτη περίπτωση

                  Άρθρο 1 παράγραφος 1 στοιχείο ε) δεύτερο εδάφιο σημείο i)

                  Άρθρο 1 πρώτο εδάφιο σημείο 5) πέμπτο εδάφιο δεύτερη περίπτωση

                  Άρθρο 1 παράγραφος 1 στοιχείο ε) δεύτερο εδάφιο σημείο ii)

                  Άρθρο 1 πρώτο εδάφιο σημείο 11) πρώτο εδάφιο

                  Άρθρο 1 παράγραφος 1 στοιχείο στ) πρώτο εδάφιο

                  Άρθρο 1 πρώτο εδάφιο σημείο 11) δεύτερο εδάφιο, εισαγωγική φράση

                  Άρθρο 1 παράγραφος 1 στοιχείο στ) δεύτερο εδάφιο, εισαγωγική φράση

                  Άρθρο 1 πρώτο εδάφιο σημείο 11) δεύτερο εδάφιο πρώτη περίπτωση

                  Άρθρο 1 παράγραφος 1 στοιχείο στ) δεύτερο εδάφιο σημείο i)

                  Άρθρο 1 πρώτο εδάφιο σημείο 11) δεύτερο εδάφιο δεύτερη περίπτωση

                  Άρθρο 1 παράγραφος 1 στοιχείο στ) δεύτερο εδάφιο σημείο ii)

                  Άρθρο 1 πρώτο εδάφιο σημείο 11) δεύτερο εδάφιο τρίτη περίπτωση

                  Άρθρο 1 παράγραφος 1 στοιχείο στ) δεύτερο εδάφιο σημείο iii)

                  Άρθρο 1 πρώτο εδάφιο σημείο 11) τρίτο εδάφιο

                  Άρθρο 1 παράγραφος 1 στοιχείο στ) τρίτο εδάφιο

                  Άρθρο 1 πρώτο εδάφιο σημείο 11) τέταρτο εδάφιο

                  Άρθρο 1 παράγραφος 1 στοιχείο στ) τέταρτο εδάφιο

                  Άρθρο 1 πρώτο εδάφιο σημείο 12)

                  Άρθρο 1 παράγραφος 1 στοιχείο ζ)

                  Άρθρο 1 δεύτερο εδάφιο

                  Άρθρο 1 παράγραφος 6

                  Άρθρο 5

                  Άρθρο 2

                  Άρθρο 6 παράγραφοι 1 και 2

                  Άρθρο 3 παράγραφοι 1 και 2

                  Άρθρο 6 παράγραφος 3, εισαγωγική φράση

                  Άρθρο 3 παράγραφος 3, εισαγωγική φράση

                  Άρθρο 6 παράγραφος 3 δεύτερη περίπτωση

                  Άρθρο 3 παράγραφος 3 στοιχείο α)

                  Άρθρο 6 παράγραφος 3 τρίτη περίπτωση

                  Άρθρο 3 παράγραφος 3 στοιχείο β)

                  Άρθρο 6 παράγραφος 3 τέταρτη περίπτωση

                  Άρθρο 3 παράγραφος 3 στοιχείο γ)

                  Άρθρο 6 παράγραφος 4, εισαγωγική φράση

                  Άρθρο 3 παράγραφος 4, εισαγωγική φράση

                  Άρθρο 6 παράγραφος 4 στοιχείο γ)

                  Άρθρο 3 παράγραφος 4 στοιχείο α)

                  Άρθρο 6 παράγραφος 4 στοιχείο δ)

                  Άρθρο 3 παράγραφος 4 στοιχείο β)

                  Άρθρο 6 παράγραφοι 5 έως 8

                  Άρθρο 3 παράγραφοι 5 έως 8

                  Άρθρο 7

                  Άρθρο 4

                  Άρθρο 8

                  Άρθρο 5

                  Άρθρο 9 παράγραφος 1 έως 5

                  Άρθρο 6 παράγραφοι 1 έως 5

                  Άρθρο 9 παράγραφος 6, εισαγωγική φράση

                  Άρθρο 6 παράγραφος 6, εισαγωγική φράση

                  Άρθρο 9 παράγραφος 6 πρώτη περίπτωση

                  Άρθρο 6 παράγραφος 6 στοιχείο α)

                  Άρθρο 9 παράγραφος 6 δεύτερη περίπτωση

                  Άρθρο 6 παράγραφος 6 στοιχείο β)

                  Άρθρο 9 παράγραφος 6 τρίτη περίπτωση

                  Άρθρο 6 παράγραφος 6 στοιχείο γ)

                  Άρθρο 9 παράγραφος 7 πρώτο εδάφιο, εισαγωγική φράση

                  Άρθρο 6 παράγραφος 7 πρώτο εδάφιο, εισαγωγική φράση

                  Άρθρο 9 παράγραφος 7 πρώτο εδάφιο πρώτη περίπτωση

                  Άρθρο 6 παράγραφος 7 πρώτο εδάφιο στοιχείο α)

                  Άρθρο 9 παράγραφος 7 πρώτο εδάφιο δεύτερη περίπτωση

                  Άρθρο 6 παράγραφος 7 πρώτο εδάφιο στοιχείο β)

                  Άρθρο 9 παράγραφος 7 δεύτερο εδάφιο

                  Άρθρο 6 παράγραφος 7 δεύτερο εδάφιο

                  Άρθρο 10 παράγραφος 1, εισαγωγική φράση

                  Άρθρο 7 παράγραφος 1, εισαγωγική φράση

                  Άρθρο 10 παράγραφος 1 πρώτη περίπτωση

                  Άρθρο 7 παράγραφος 1 στοιχείο α)

                  Άρθρο 10 παράγραφος 1 δεύτερη περίπτωση

                  Άρθρο 7 παράγραφος 1 στοιχείο β)

                  Άρθρο 10 παράγραφος 1 τρίτη περίπτωση

                  Άρθρο 7 παράγραφος 1 στοιχείο γ)

                  Άρθρο 10 παράγραφος 1 τέταρτη περίπτωση

                  Άρθρο 7 παράγραφος 1 στοιχείο δ)

                  Άρθρο 10 παράγραφος 1 πέμπτη περίπτωση

                  Άρθρο 7 παράγραφος 1 στοιχείο ε)

                  Άρθρο 10 παράγραφος 1 έκτη περίπτωση

                  Άρθρο 7 παράγραφος 1 στοιχείο στ)

                  Άρθρο 10 παράγραφοι 2 3 και 4

                  Άρθρο 7 παράγραφοι 2, 3 και 4

                  Άρθρο 11, πρώτη περίοδος

                  Άρθρο 8 πρώτο εδάφιο

                  Άρθρο 11, δεύτερη περίοδος

                  Άρθρο 8 δεύτερο εδάφιο

                  Άρθρο 12

                  Άρθρο 9

                  Άρθρο 13

                  —

                  —

                  Άρθρο 10

                  Άρθρο 14

                  Άρθρο 11

                  Άρθρο 15

                  Άρθρο 12

                  Παράρτημα ΙΙΙ

                  —

                  Παράρτημα ΙV

                  —

                  Παράρτημα V

                  Παράρτημα Ι

                  Παράρτημα VΙ

                  Παράρτημα ΙΙ

                  —

                  Παράρτημα ΙII

                  —

                  Παράρτημα ΙV